Κροατικές γραβάτες « Οι λέξεις έχουν τη δική τους ιστορία\n« Επίκαιρα σχόλια του Α. Καρκαβίτσα (της Τζίνας Πολίτη, αναδημοσίευση από την Αυγή)\nΟ Φρύνιχος και τα λάθη μας »\nΓια να κάνω μια παρένθεση, δεν είναι η πρώτη φορά που βρίσκω, σε άρθρο του Πάγκαλου, κάποια γλωσσική ή ετυμολογική νύξη. Ο πρώην αντιπρόεδρος αρέσκεται να διανθίζει τα άρθρα του με γλωσσικές πληροφορίες, που όμως δεν τις έχει πάντοτε ελέγξει ώστε να είναι εντελώς έγκυρες. Κάτι τέτοιο συμβαίνει και στο άρθρο για τη γραβάτα, όπου ο Θ.Π. γράφει: Σε κάποιο σημείο της Κεντρικής Ευρώπης -μερικοί λένε στην Κροατία εξ ου και το όνομά της, παραφθορά του επιθέτου «κρβτσκα» δηλαδή Κροατική- εφευρέθηκε η γραβάτα. Η κεντρική ιδέα είναι σωστή: η γραβάτα έχει σχέση, και γλωσσική και ιστορική, με την Κροατία. Όμως το όνομά της δεν είναι «παραφθορά του επιθέτου κρβτσκα, που δεν ξέρω αν υπάρχει τέτοια λέξη και σε ποια γλώσσα -πάντως όχι στα κροάτικα, όπου το επίθετο «κροατική» είναι χρβάτσκα, όπως άλλωστε Hrvatska είναι και η ίδια η Κροατία. Για να κάνω παρένθεση στην παρένθεση, ο Πορφυρογέννητος, γράφοντας τον 10ο αιώνα, κάνει λόγο για «Χρωβατία». Αλλά ας γυρίσουμε στη γραβάτα.\nΤον 17ο αιώνα, στη Γαλλία χρησιμοποιούσαν σώματα ελαφρού ιππικού από Κροάτες μισθοφόρους, π.χ. στον Τριακονταετή πόλεμο. Αυτοί οι Κροάτες ιππείς είχαν, ως εξάρτημα της στολής τους, και έναν λαιμοδέτη, ο οποίος φαίνεται πως έκανε εντύπωση. Τους μισθοφόρους τούς έλεγαν Cravates, δηλαδή Κροάτες (που ίσως είναι δάνειο κατευθείαν από το hrvat το κροατικό, ίσως όμως μεσολάβησε και το γερμανικό διαλεκτικό Krawat), κι έτσι ονομάστηκε cravate και ο λαιμοδέτης. Για ένα διάστημα δηλαδή η γαλλική λέξη cravate δηλώνει τους καβαλάρηδες, και μετά, περίπου από το 1650, τους λαιμοδέτες.\nΈτσι στα γαλλικά από τα τέλη του 17ου αιώνα και μετά cravate oνομάζεται κάθε λαιμοδέτης, και στη συνέχεια η λέξη διεθνοποιείται και περνάει σε όλες σχεδόν τις ευρωπαϊκές γλώσσες -πάντως στα αγγλικά λένε necktie, αν και υπάρχει και το cravat. Στα ελληνικά πρέπει να μας ήρθε μέσω ιταλικών (cravatta), ενώ και στα κροατικά η γραβάτα λέγεται kravata, είναι δηλαδή αντιδάνειο. (Στα ρωσικά και μερικές ακόμα γλώσσες της περιοχής είναι γκαλστούκ, που πρέπει να είναι το γερμανικό Halstuch, φουλάρι). Το γ της ελληνικής λέξης εξηγείται από την συμπροφορά με το άρθρο στην αιτιατική, που οδήγησε σε ηχηροποίηση: την κραβάτα > τη γκραβάτα > γκραβάτα > γραβάτα.\nΑνήκει δηλαδή η γραβάτα στη μεγάλη ομάδα λέξεων της ένδυσης που πήραν την ονομασία τους από κάποιο τοπωνύμιο, αν και συνήθως έτσι ονοματίζονται υφάσματα (π.χ. το τζιν από τη Γένοβα ή η μουσελίνα από τη Μοσούλη) ή είδη που ανήκουν σε μια γενικότερη κατηγορία (π.χ. οι βερμούδες από τα νησιά του Ατλαντικού). Μπορούμε βέβαια να θεωρήσουμε πως κι η γραβάτα δεν είναι αυτοτελές εξάρτημα της αμφίεσης, αλλά ένα είδος από τη γενικότερη κατηγορία των λαιμοδετών, μαζί π.χ. με το παπιγιόν και το φουλάρι.\nΜια συλλογή διηγημάτων του Διονύση Χαριτόπουλου έχει τίτλο «Δανεικιά γραβάτα», ενώ ο Κραουνάκης έχει γράψει (αρχικά για την Άλκηστη Πρωτοψάλτη) τη Ροζ γραβάτα:\nΌσοι έζησαν στα ογδόνταζ, ίσως θυμούνται και τον κοντό με τη γραβάτα (ήταν γάτα, βεβαίως). Οι ακόμα παλιότεροι μπορεί να θυμούνται την εντύπωση που είχαν προκαλέσει τις πρώτες μεταπολεμικές δεκαετίες οι πολύχρωμες αμερικάνικες γραβάτες, με σχέδια και παραστάσεις αντί για τη συντηρητική μονοχρωμία. Οι δικηγόροι στα δικαστήρια, όπως λέει και ο Πάγκαλος στο άρθρο του, ήταν υποχρεωμένοι παλιότερα να φοράνε γραβάτα, ίσως και ακόμα να είναι. Και σε πολλά καζίνα για να μπεις πρέπει να φοράς γραβάτα, όπως διαπίστωσα τη μία και μοναδική φορά που πήγα σε τέτοιο ευαγές ίδρυμα. Κάπου εδώ κολλάει και το ανέκδοτο με εκείνον που πουλούσε γραβάτες στην έρημο, που βλέπω να το λένε τώρα με Ταλιμπάν (!) και Εβραίο, αλλά σας διαβεβαιώνω ότι το είχα ακούσει χωρίς τέτοιους προσδιορισμούς όταν ακόμα στο Αφγανιστάν είχαν βασιλιά. Υπάρχει βέβαια και το άλλο το γυμνασιακό με εκείνον τον καθαρευουσιάνο που έτρωγε το ρο και που ζητούσε να αγοράσει «γαβάτα με γαμμάς». Χατζηγραβάτα αποκαλούν καμιά φορά τον Νίκο Χατζηνικολάου.\nΣτα πρώτα χρόνια του ΠΑΣΟΚ, ο Ανδρέας Παπανδρέου συνήθιζε να φοράει ζιβάγκο αντί για κουστούμι με γραβάτα, μεταξύ άλλων και μέσα στη Βουλή, κάτι που είχε τότε κάνει αίσθηση και ακόμα το θυμούνται όσοι έζησαν τα χρόνια εκείνα, εκτός ίσως από τον Θ. Πάγκαλο που ξέχασε να συμπεριλάβει τον ιδρυτή του ΠΑΣΟΚ στους αρνητές της γραβάτας ή στους κατόχους μαλλιαρών, σπυριάρικων και ιδρωμένων σβέρκων. Αν και ο βασικός στόχος του Θ. Πάγκαλου μου φαίνεται πως δεν είναι γενικώς οι αγραβάτωτοι, αλλά μάλλον εκείνοι που, παρότι πέρασαν δεκαετίες σε υπουργικά έδρανα γραβατωμένοι, την απαρνήθηκαν πρόσφατα -αυτούς τουλάχιστον κατηγορεί για ψηφοθήρες και μαυρογιαλούρους.\nΒέβαια, και το ντύσιμο εξελίσσεται. Κάποτε ήταν αδιανόητο να κυκλοφορεί κανείς χωρίς καπέλο, ίσως και η γραβάτα στο μέλλον καταντήσει μουσειακό είδος, ποιος ξέρει. Αυτά τα πράγματα έχουν τους δικούς τους νόμους και δεν επιβάλλονται με φιρμάνια, όσο κι αν ο δικτάτορας Πάγκαλος, ο παππούς του πρώην αντιπροέδρου, είχε προσπαθήσει να ρυθμίσει νομοθετικά το μήκος της γυναικείας φούστας στους τριάντα πόντους από το έδαφος.\nThis entry was posted on 11 Ιουνίου, 2012 στις 09:43\tand is filed under Ανέκδοτα, Ετυμολογικά, Ιστορίες λέξεων, Πρόσφατη ιστορία. Με ετικέτα: Αφγανιστάν, Θ. Πάγκαλος, Κροατία, Στ. Κραουνάκης. You can follow any responses to this entry through the RSS 2.0 feed. You can leave a response, ή trackback from your own site.\n105 Σχόλια προς “Κροατικές γραβάτες”\n11 Ιουνίου, 2012 στις 10:09\nΤη γραβάτα στο γάμο μου μου την έδεσε άλλος. Από τότε ζήτημα είναι να έχω φορέσει 3-4 φορές.\nΣτους γάμους των παιδιών μου με βλέπω να πηγαίνω σαν τον Τσίπρα στο Προεδρικό Μέγαρο. 😆\nΣτη μόδα πάντα βρίσκεται η γλώσσα γραβάτα. 😛 😛 😛\n11 Ιουνίου, 2012 στις 10:23\nΝικοκύρη, με την αδειά σου να προσθέσω και μια πρόσφατη σχετική κουβέντα μας: http://lexilogia.gr/forum/showthread.php?10234-%CE%97-%CF%87%CF%8E%CF%81%CE%B1-%CE%BC%CE%B5-%CF%84%CE%B7-%CF%83%CE%BA%CE%B1%CE%BA%CE%B9%CE%AD%CF%81%CE%B1-%CF%83%CF%84%CE%B7-%CF%83%CE%B7%CE%BC%CE%B1%CE%AF%CE%B1\n11 Ιουνίου, 2012 στις 10:34\n1: Α, δεν είμαι ο μόνος που έχω χάσει αυτή τη γνώση! 🙂\n2: Ζάζουλα, δεν κοίταξα στη Λεξιλογία, αν το είχα δει ή αν θυμόμουν το άρθρο του Δόχτορα (που είναι πληρέστατο) δεν θα έγραφα μάλλον το δικό μου. Ωστόσο, έχω επιφύλαξη για τα Χαρβάτια και τους Χαρβάτηδες. Ασφαλώς στην Κροατία ανάγεται τελικά το όνομα, αναρωτιέμαι όμως μήπως το έφεραν εδώ Αρβανίτες (χρωβατοφερμένοι) και όχι Χρωβάτες.\n11 Ιουνίου, 2012 στις 10:47\nΠαρατηρήσεις για μη σωστό ντύσιμο είχε κάνει και στον Π. Κοροβέση, τότε που είχε εκλεγεί βουλευτής, και κείνος ο βουλευτής της ΝΔ, νομίζω από τη Ρόδο, του οποίου το όνομα δικαίως έχω ξεχάσει. Αργότερα ο ίδιος βουλευτής βρέθηκε ανακατεμένος με κάτι δανεικά εκατομμύρια που πηγαινοέρχονταν και αγορές πολυτελών σπιτιών, πάντα για την εξασφάλιση των παιδιών του, και κατέληξε να εκλιπαρεί «δικαιοσύνη κύριοι συνάδελφοι», από τα έδρανα της βουλής. Εκτός αν το έμενταλ με έχει κάνει σκόνη, αλλά δεν νομίζω.\nΌταν ο Πάγκαλος ήταν φοιτητής κυκλοφορούσαν και γραβάτες με έτοιμο τον κόμπο και λαστιχάκι που έμπαινε γύρω από τον λαιμό στον γιακά!\nΑν δε κάποιος την τραβούσε είτε για αστείο είτε σε καυγά και την άφηνε απότομα,ο κόμπος ερχόταν σαν να ήταν σφεντόνα κατευθείαν στο καρύδι!\n11 Ιουνίου, 2012 στις 10:52\nΕίναι απορίας άξιο που ο Πάγκαλος δεν αναφέρει λέξη στο κείμενό του για τον Ανδρέα Παπανδρέου, τον πλέον διάσημο «αμφισβητία» της γραβάτας, που δημιούργησε ολόκληρη «σχολή» με το ζιβάγκο του στα ’70s.\nΈκφραση με γραβάτα: «Έχει μπερδέψει τα σώβρακα με τις γραβάτες», πιο …κόσμια εκδοχή της γνωστής έκφρασης με την …βούρτσα!\nΑξέχαστες μου έχουν μείνει και οι γραβάτες του Αντώνη Καφετζόπουλου ως «Ακάλυπτου» στο σήριαλ «Και οι παντρεμένοι έχουν ψυχή»:\nΕπειδή μόλις έφαγα αλτσχαίμερ και μου ανέβηκαν τα τριγλυκερίδια, μου ήρθε στο μυαλό πως μάλλον εννοείς τον Παυλίδη!\n11 Ιουνίου, 2012 στις 10:57\n7: Ναι, ο Παυλίδης ταιριάζει απόλυτα στην περιγραφή, αλλά δεν θυμάμαι το περιστατικό με τον Κοροβέση\n6: Μπράβο Αλέξη, ξέχασα να αναφέρω την έκφραση με το σώβρακο και τη γραβάτα. Την έμαθα στο στρατό και την θεωρούσα τυπικό δείγμα της γλώσσας των αξιωματικών.\n11 Ιουνίου, 2012 στις 11:01\nΩραίο το άρθρο Σαραντ, ωραίο και του Δόκτωρος Επτάκις στη Λεξιλογία και τα σχετικά σχόλια (παρεμπ. ντουζ πουάν στον Π2 για το τελευταίο σχόλιο με την επιτύμβια στήλη της Hellen Richardson! ) 🙂\nΠάντως για τη σκακιέρα στη σημαία που λέει ο Ντόκτωρ ,ποτέ δεν ήταν οι Κροάτες το βαρύ σκακιστικό πυροβολικό της τέως Γιουγκοσλαβίας. Πρωτεία είχαν πάντα οι Σερβοι και οι Βόσνιοι. Παρεμπ. τη δόξα του παππού Πάγκαλου ζήλεψε μάλλον ο κος Ντανάιλοφ (πρόεδρος της Ευρωπαϊκής ένωσης σκακιού ECU) και υποχρεώνει πλέον τα κορίτσια να φορούν φούστες το πολύ δέκα εκατοστά πάνω από το γόνατο. Για να μη σκανδαλίζονται τα αγόρια,ντε!\nΤα σχετικά υποδεκάμετρα τα έχουν ήδη προμηθευτεί οι επόπτες ευπρέπειας!\nΝα προσθέσω τα παντελόνια «Κάπρι» και τα «Μπικίνι»\nΟι γραβάτες ήταν πολύ στη μόδα και για τα κορίτσια κάποια εποχή (νομίζω μέσα 80’s) μετά ξέπεσαν και τώρα μαθαίνω οτι επανέρχονται.\nΕίδα πρόσφατα σε «κοσμοπολίτικη» σύναξη στη Λεμεσό, μια κυρία που πάνω απο το πανάκριβο συνολάκι της είχε κοτσάρει και μια κατακόκκινη λαιμαριά με τον Τσε Γκεβάρα πάνω!! (ο καημένος ο Τσε, πρέπει νάναι το πιο πολυφορεμένο και κακοποιημένο ιστορικό πρόσωπο, ακόμη και σε σώβρακα έχει μπει 😦\n11 Ιουνίου, 2012 στις 11:05\nH καρώ σημαία-εθνόσημο της Κροατίας (φαίνεται και στην εμφάνιση της εθνικής ομάδας της) έχει ταυτιστεί με την οργάνωση του Αντε Πάβελιτς και το φιλοναζιστικό καθεστώς των Ουστάσι.\nΔεν ξέρω πόσο αξιόπιστος θεωρείται ο Ν. Κλειτσίκας, (παλιότερα διάβαζα άρθρα του στην «Ε») γράφει πάντως και περί της Κροατίας εδώ.\nΟ κ.Πάγκαλος εγκωμιάζει τις γραβάτες κι ονειρεύεται ένα «κόμμα της γραβάτας». Του προτείνω το ποίημα «Φορώντας μια γραβάτα», το οποίο εντόπισα στον ιστότοπό σας κ.Σαραντάκο, για ύμνο του υπό ίδρυσιν κόμματος.\n11 Ιουνίου, 2012 στις 11:20\n11 Ιουνίου, 2012 στις 11:21\n@11: Κατά τον γελοιογράφο Γιάννη Ιωάννου ο Πάγκαλος θέλει να γίνει ιδρυτικό μέλος του συλλόγου θυμάτων της βίας.\n11 Ιουνίου, 2012 στις 11:38\nΣτα τοπωνύμια που έδωσαν τ’όνομα τους σε είδη ένδυσης θα προσθέσω και το γνωστό μας φέσι από την πόλη Φεζ στο Μαρόκο\n11 Ιουνίου, 2012 στις 11:41\nΈχω την εντύπωση (απ’όση λίγη σχετικά του βου παρακολουθώ) οτι μετά τις πρόσφατες εκλογές και το «ρεύμα» του Σύριζα, άρχισαν αρκετά στελέχη της Νεοφιλελεύθερης Σοσιαλιστικής Παράταξης να αποτάσσουνε την έως τότε ουκ άνευ λαιμαριά τους! Πιο χαρακτηριστικό παράδειγμα που θυμάμαι ο Παναγιωτόπουλος της ΝΔ που ήταν όντως εντελώς γελοίος άνευ λαιμαριάς που τον έχουμε συνηθίσει.\nΊσως το επικοινωνιακό να μην είχε την προσδοκώμενη αποτύπωση στις σφυγμομετρήσεις και ίσως και το άρθρο Πάγκαλου να ήταν κι αυτό μια -ας την πούμε- ινστρουχτόρικη πινελιά! 🙂\nΑλήθεια ρε συ αφεντικό, καμιά προβλεψη αν θα ειναι βασικός στο επομενο ματς της Κυριακης ο Σαμαράς ή θα κάτσει στον πάγκο ,υπάρχει;\n(τόπιασες του υπουνουούμινου ιέτς; ) 🙂\n11 Ιουνίου, 2012 στις 11:49\nΣυνυπογράφω το αίτημα του #15β και ζητώ να γίνει δημοσκόπιση μεταξύ των αναγνωστών.\nΘυμάμαι ότι έχει ξαναγίνει (νομίζω για Νομαρχιακές εκλογές). Αν γίνει δεκτό το αίτημα παρακαλώ να αρχίσουμε το ταχύτερο.\nΜιας και διάγουμε εποχή Γιούρο, στο Μουντιάλ του 1998 και στον μικρό τελικό η Κροατία διέσυρε τη Γερμανία με σκορ 3-0.\nΣε συνομιλία που είχε μετά τον αγώνα ο Λόταρ Ματέους με δημοσιογράφους είπε (προφανώς μεταξύ αστείου και σοβαρού) ότι, «η Κροατία μας διέσυρε επειδή σαν χώρα συμβάλλαμε στη διάλυση της ενιαίας Γιουγκοσλαβίας». Ένας Γερμανός δημοσιογράφος (αναλογιζόμενος την τότε κατάντια της Εθνικής τους ομάδας) ανταπάντησε ότι «αν η Γιουγκοσλαβία ήταν ενωμένη θα τρώγαμε έξι!»\n11 Ιουνίου, 2012 στις 11:58\n17. Oxι μικρός τελικός όμως! Πιο νωρίς.\nΣτο μικρό τελικό η Χάρβτσκα μάδησε τας Τουλίπας! 🙂\n(Α, ρε Σούκερ! ΈΛΑ ΣΤΗΝ ΠΑΝΑΘΑ!..)\n11 Ιουνίου, 2012 στις 12:07\n@18: Σωστά Κιντ στα προημιτελικά ήταν το 3-0. 😳\n11 Ιουνίου, 2012 στις 12:13\n19. E καλά ντε! Δεν είναι και για ντροπή!\nΕδώ ο Ξεφτελής ψες με το ζόρι ν’αλλάξει εθνικότητα στον Ολλανδό διαιτητή του Κροατία-Έιρε (we shall fight them in the air!we shall fight them in the air! we shall fight them in the air! We will NEVER surrender! 🙂 ), τον είπε 5-6 φορές ‘Σουηδό», είπε οτι η Ισπανία κέρδισε την Ιταλία κι άλλα ωραία Ξεφτελιτσίδικα…:-)\nΚι εμένα αυτό με εντυπωσίασε, που ο Πάγκαλος ξέχασε το ζιβάγκο του Αντρέα.\nΗ γραβάτα, αν το σκεφτείς, είναι κάπως αστεία και με βέβαια άχρηστη. Έίναι ανάμνηση της εποχής που οι άντρες ήταν πολύ φιλάρεσκοι 🙂\nΜόνο ένας παναθηαϊκός θα μπορούσε να συμπαθεί τους Κροάτες ποδοσφιαριστές, ειδικά την εθνική Κροατίας. ΄Στο Μουντιάλ ή στο προηγούμενο ευρωπαϊκό ήταν που τραγουδούσανε φασιστοτράγουδα στους πανηγυρισμούς;\n11 Ιουνίου, 2012 στις 12:15\n21: Εννοώ, λόγω πολλών Κροατών που είχατε, όχι βέβαια ότι είστε φασιστόμουτρα, Κιντ! Τώρα που πάτησα το κουμπί κατάλαβα ότι δεν το διατύπωσα καλά 😦\n11 Ιουνίου, 2012 στις 12:16\n14: Μπράβο, το φέσι!\nΔημοσκόπηση ή σφυγμομέτρηση ή γκάλοπ το ιστολόγιο δεν θα κάνει, αφενός επειδή είναι αργά και αφετέρου επειδή τα αποτελέσματα τα νοθεύουν κάποιοι που πολλαπλοψηφίζουν…\n11 Ιουνίου, 2012 στις 12:22\nTον έχω λίγο άχτι τον Ξεφτελή, αν και κανονικά δεν θα έπρεπε για χάρη των ατέλειωτων στιγμών γέλιου που έχει χαρίσει με τις μεταδόσεις του, γιατί πριν λίγο καιρό είχε γράψει κάποια εντελώς άσχετα,ανυπόστατα και υποτιμητικά σχόλια για το ευγενές άθλημα του Ζατρικίου!\nPpan μή γενικεύεις! Επειδή δηλαδή ο Σαραντ είναι φασιστόμουτρο, είμαστε όλοι οι βάζελοι; 🙂\n11 Ιουνίου, 2012 στις 12:24\nΑπό τότε που έφυγε ο Αλέκος Θεοφιλόπουλος πρέπει τον Στράτο να τον έχετε εικόνισμα!\n11 Ιουνίου, 2012 στις 12:26\nKαι δεν εξέφρασα καμιά συμπάθεια υπερ γενικά των Κροατών,αλλά ο Σούκερ ήταν ευσεβής (κι ως συνήθως ανεκπλήρωτος) πόθος μιας ολάκερης γενιάς προδομένων βάζελων!\nΞέρεις τι κλάμα έριξα εγω ψες για τα παλικάρια με τα πράσινα, και τι βρισίδι στον Αη Πατρίκιο που δεν μας βοήθησε;\n(επνιξα βέβαια τον πόνο μου με εκλεκτό ζύθο..):-)\n11 Ιουνίου, 2012 στις 12:28\nΝαι μωρέ, ο Σούκερ ανεκπλήρωτος, ο Ασάνοβιτς εκπληρωμένος κλπ. Εμείς από την άλλη είμαστε κουστουρίτσες, βόσνιοι αλλά τιτοϊκοί.\n11 Ιουνίου, 2012 στις 12:37\nαπ’ τη δευτέρα το πρωί\nτην άλλη τη δευτέρα\nγραβάτες τέρμα στη βουλή\nβρε, με το καλημέρα\nο αλέξης, το τζιμάνι\nκαι κλάμα οι βολευτάκηδες\nκλάμα κι οι πολιτσμάνοι\n(κατά το όσοι γενούν πρωθυπουργοί του μάρκου)\nΌλοι οι πρώην Νοτιοσλαύοι (sic!) έχουν πέσει με τα μούτρα στη χύτρα με το ζωμό της βλακείας και καταναλώνουν αβέρτα εθνικισμο την τελευταία εικοσαετία. Δυστυχώς δεν είναι προνόμιο μόνο των Χρβάτσκι (που παρεμπιπτόντως σημαίνει «ορεινοί», όπως και οι Σκιπετάροι), ‘εχουν και οι Σέρβοι κάτι μπουμπούκια, να τα πιείς στο ποτήρι!\n11 Ιουνίου, 2012 στις 12:44\nΑισθάνομαι την ίδια χαρά με το Νικοκύρη που δεν χρειάζεται να φορώ γραβάτα στην καθημερινή μου ζωή.\nΜάλιστα δεν έμαθα ποτέ να τη δένω. Τις ελάχιστες φορές που υποχρεώθηκα να τη φορέσω, δυο-τρεις για λόγους εθιμοτυπίας σε επαγγελματικό περιβάλλον και μία σε θεατρική παράσταση (το απαιτούσε ο ρόλος), μου την έδενε άλλος.\nΑισθητικά την έχω συνδέσει με τη σοβαροφάνεια. Παρ όλα αυτά εκτιμούσα πολύ που ο Σπύρος Ευαγγελάτος, όταν ερχόταν να κάνει μαθηματα θεατρολογίας στη Φιλοσοφική, στο αμφιθέατρο (και όχι στο δικό του Αμφι-θέατρο) έμπαινε με γραβάτα, ενώ θα μπορούσε να κερδίσει πόντους στους φοιτητές αν έμπαινε με πιο φαντεζίστικα ρουχα που θα παρέπεμπαν στην καλλιτεχνική του ιδιότητα.\nΕνώ δηλαδή στους υπόλοιπους καθηγητές η γραβάτα λειτουργούσε ως επιβεβαίωση της πνευματικής τους στειρότητας στον εν λόγω λειτουργούσε αξιέπαινα, δηλαδή έλεγα μέσα μου «μπράβο που δεν προσπαθεί να ξεχωρίσει με φτηνά τρικ».\nΣε άλλες εποχές βέβαια γραβάτα και επανάσταση δεν αλληλαποκλείονταν. Ο Λένιν μιλούσε στα εξεγερμένα πλήθη με γραβάτα. Και τους αναρχικούς όμως της εποχής εκείνης τούς βλέπουμε να ποζάρουν με γραβάτα και κοστούμι (την ίδια εποχή που η προκήρυξη του Σπέρα για την απεργία στη Σέριφο ήταν γραμμένη σε καθαρεύουσα).\nΕδώ και η κηδεία του Ντουρούτι, όπου όπως φαίνεται ιδίως από το 3’30» και μετά δεν ήταν αντιφατικό να πηγαίνει κανείς με γραβάτα.\nΠαρ όλο που εμένα προσωπικά η γραβάτα δεν μου είναι συμπαθής, δεν ξέρω αν είναι καλύτερα όλα (ιδέες, αμφίεση, γλωσσικές επιλογές κλπ) να γίνονται κουστούμι.\n11 Ιουνίου, 2012 στις 12:46\nΝα προσθέσουμε και το ντένιμ στο λεξικό (αφού το μπικίνι μας το έφαγε ο μικρός) 🙂\nΓια γραβάτα δεν έχω δει παρατήρηση, ίσως γιατί κανείς δεν πάει τουλάχιστον τον χειμώνα δίχως στο δικαστήριο αλλά έχω δει ν’ αναγκάζουν συνάδελφο που φορούσε αμάνικο πουκάμισο στους 35 βαθμούς να βάλει ένα σακάκι συναδέλφου διότι ήταν λέει απαράδεκτο να παρουσιάζεται έτσι ενώπιον του σεβαστού δικαστηρίου. Ο εν λόγω δικαστής, ευτυχώς λίγους μήνες μετά πήρε πόδι (για άλλο λόγο).\n11 Ιουνίου, 2012 στις 12:49\n31. Το ντένιμ πόθεν έσχε ρε κορίτσι; 🙂\n11 Ιουνίου, 2012 στις 12:52\n31: Μα, από τη Νιμ της Γαλλίας -δεν είναι ολοφάνερο; (όντως από εκεί είναι)\n11 Ιουνίου, 2012 στις 12:53\nΠαρεπιφτού μία γνωστή φωτογραφία με τον Πάγκαλο να κάθεται στα έδρανα της Βουλής (πόσα ακριβώς δεν φαίνεται) με την κοιλάρα αναίσχυντα τεντωμένη και μία γραβάτα να αρμενίζει επάνω της μού θυμίζει την έκφραση του Νικοκύρη «τέρας με γραβάτα», όταν αναφέρεται σε σωστούς γραμματικά τύπους (π.χ. καταβληθεισών πληρωμών) που κάνουν όμως το γλωσσικό αίσθημα να εξεγείρεται.\n11 Ιουνίου, 2012 στις 12:55\nAαα, de Nimes? (ε,όχι και τόσο ολοφάνερο!) 🙂\n11 Ιουνίου, 2012 στις 12:58\n#21, #27, Ppan μην πολιτικοποιείς την ποδοσφαιρική ζωή του τόπου! 🙂\nΔεν είμαστε βάζελοι, οικολόγοι είμαστε και συμπαθούμε τις ομάδες με πράσινα και τριφύλλι: Παναθηναϊκό, Σέλτικ στο ποδόσφαιρο, και Μπόστον Σέλτικς στο μπάσκετ!\n11 Ιουνίου, 2012 στις 12:59\n@34: Προφανώς μιλάς γι’ pαυτή τη φωτογραφία.\n11 Ιουνίου, 2012 στις 13:08\n37, Σωστή κι αυτή. Πόσο ευπρεπίζει η γραβάτα όμως, ε;\n11 Ιουνίου, 2012 στις 13:19\n@35 εντελώς ολοφάνερο βρε! 🙂\nΤις γραβάτες εξαρτάται και ποιος τις φοράει. Είναι κάποιοι που τις φοράνε και τους ταιριάζουν και είναι άλλοι στους οποίους μοιάζουν σκοινί για κρέμασμα.\nΌπως στον Πάγκαλο ας πούμε.\n11 Ιουνίου, 2012 στις 13:26\nΜΕΡΕΣ ΤΟΥ 1909,10 ΚΑΙ 11\nΕνός τυραννισμένου,πτωχοτάτου ναυτικού\nΣχισμένα τα ποδήματά του της δουλειάς κι ελεεινά.\nΤο βραδυνό,σαν έκλειε το μαγαζί,\nπιο τέλειο αγόρι από αυτόν-που πήε χαμένος:\nδεν έγινε,εννοείται, άγαλμά του ή ζωγραφιά.\nΣτο παληομάγαζο ενός σιδερά ριχμένος\nκι από λαϊκή κραιπάλη, ταλαιπωρημένη,είχε φθαρεί.\n11 Ιουνίου, 2012 στις 13:27\n37. 🙂 To γράφημα είναι λάθος! Πρέπει να αλληλοαντικατασταθούν τα μεγέθη στους άξονες των τετμημενων και τεταγμενων αντίστοιχα.\nΤο χρέος σε ποσοστού τεπι του ΑΕΠ δεν είναι σε καμιά περίπτωση ασυμπτωτικό με την αύξηση της παγκάλιας κοιλίας αλλά εκθετικό.\nΜ’αλλα λόγια αυτό που απεικονίζεται είναι Παραβολή ενώ θέλουμε Υπερβολή. Την λεγόμενη Υπερβολή της Πάγκαλης Κοιλίας.\n11 Ιουνίου, 2012 στις 13:42\n@41: Οταν την είχα πρωτοδεί αυτό σκέφτηκα και εγώ, αλλά το να χαράξεις υπερβολή, συναρτήσει του χρέους και της Πάγκαλης Κοιλίας είναι αδύνατο! 😯\n11 Ιουνίου, 2012 στις 13:53\n42. Eδώ που τα λέμε και η Παραβολή (του Ασώτου) ταιριαστή είναι! 😆\n(μάλλον μας χρειάζεται μαθηματικός επιπέδου Καραθεοδωρή για να κατανοήσει και περιγράψει ικανοποιητικά την κατανομή της παγκάλειας σωματοδομής! Κανονική κατανομή (Gauss) πάντως, δεν είναι! )\n11 Ιουνίου, 2012 στις 13:58\n36 κλπ: Ναι ρε παιδιά, είπαμε δεν εκφράστηκα καλά. Εξάλλου, κι αυτό το ξεχνάμε συχνά, μια ΝΟΠΟ που είχατε την διέλυσε νωρίς ο καπετάνιος 🙂\n11 Ιουνίου, 2012 στις 13:59\nΗ ΜΑΪΙΜΟΥ ΤΟΥ ΙΝΔΙΚΟΥ ΛΙΜΑΝΙΟΥ\nΚάποτε σ’έ να μακρινό λιμάνι του Ινδικού\nμε μάτια γκρίζα,σκοτεινά και πονηρία γεμάτα.\n11 Ιουνίου, 2012 στις 14:03\n11 Ιουνίου, 2012 στις 14:07\nΓιατί γράφετε Σέρβοι και Χρβτσκι και όχι Σέρβοι και Χράβτσκι ή Σρμπι και Χρβτσκι;\n11 Ιουνίου, 2012 στις 14:13\nΟ ύμνος του «κόμματος της γραβάτας» του Θόδωρου Πάγκαλου.\nΠρώτη εκτέλεση: Πέπη Τσεσμελή (άρα θα χρειαστεί να πληρωθούν πνευματικά δικαιώματα).\n11 Ιουνίου, 2012 στις 14:21\n44. Κοίτα, επειδή συνεχίζεις τις απρόκλητες προκλήσεις (σικ βρε!) εις βάρος αγνών τριφυλλοφορων φιλάθλων αναγκάζομαι να σού απαντήσω σκληρά!\nΕίναι λογικό μεταξύ των εκατομμυρίων φιλάθλων της μοναδικής μεγάλης ομάδας της Αθήνας να περιέχονται και κασιδιαρικα μπουμπούκια!\nΕντάξει εσύ υποστηρίζεις μια συνοικιακη ομάδα και είναι εύκολο να περιορίσετε το κακό στον Μητροπολίτη Καλαβρύτων, στο Λιακόπουλο και στο Χαρδαβέλα! 😆\n11 Ιουνίου, 2012 στις 14:23\n49: α, μα έχεις την μύγα! Δεν το είπα ειρωνικά αυτό για τη ΝΟΠΟ, αλήθεια. Αλλά υπήρξε, αφού!\n11 Ιουνίου, 2012 στις 14:38\n@50: Ωχ, τι θυμήθηκες και συ … 😳\nΣτη Λεωφόρο είχαν καταλάβει όλη τη 13, γεμιζαν το γήπεδο με τρικάκια με το όνομα «Κωνσταντίνος Παλαιολόγος», έκαναν το λάθος μια βραδιά να χτυπήσουν γραφεία του ΚΚΕ στην Ιπποκράτους κατά την κάθοδό τους προς την Ομόνοια.\nΈτσι ανέλαβε να καθαρίσει η (πάλαι ποτέ) ΕΣΑΚ. Ο Ρίνγκο παρέα με τον Μποσινάκη έκαναν την πλήρη εκκαθάριση απ’ τη Λεωφόρο.\nΤώρα κάποιους απ’ αυτούς θα τους βρεις στις διακεκριμένες θέσεις του ΟΑΚΑ, να χαριεντίζονται με το Βγενόπουλο.\n11 Ιουνίου, 2012 στις 14:46\nΤι εποχές, τότε που οι ναζιστικές συμορρίες διαλύονταν, ε; Πού είναι ο Ρίνγκο (κι εσύ τι θυμήθηκες!) να πάει τεχνικός σύμβουλος στην ΕΛΑΣ!\n11 Ιουνίου, 2012 στις 14:48\nΜπέρδεψα λίγο τα διπλά σύμφωνα, βλέπω και τον αδερφό Σέρβο ορθόδοξο να παλεύει με τον Ναδάλ, ένα μυαλό…\nΕνίοτε οι εύχοντροι δικαιολογούνται χαριτολογώντας ότι έχουν μεγάλη κοιλιά για «να στέκεται η γραβάτα».\nΕπίσης, η γραβάτα είναι προσφιλές θέμα και στην σεξουαλική αργκό. Χαρακτηριστικό λ.χ. το γαλλικό cravate de notaire.\n11 Ιουνίου, 2012 στις 15:18\nΗ γραβάτα δεν έχει καμια πρακτική χρηση, διακοσμητικό και το μόνο κομμάτι της ανδρικής αμφίεσης που μπορεί κανείς να διαλέξει τα πιο εξωφρενικά χρώματα και σχέδια χωρίς παρεξήγηση. Αλλά παρολο που οι Έλληνες είναι μεσανατολίτες στο ζητημα (πόσους μεσανατολίτες έχετε δει με γραβάτα; ), μήπως θα έπρεπε να ρωτήθούν οι Ελληνίδες τι προτιμάνε να βλέπουνε;\nΣημ. Στα 80ς είχα κι εγώ πλεχ΄τη γραβάτα, τετραγωνισμενη στην άκρη, που δεν τη φόρεσα ποτέ. Έτοιμη δεμένη, εννοείται. Κι επειδή ζω στη χώρα των γραβατωμένων, εδώ ε΄χουμε άλαλ διλλήματα: προχτές με ρώταγε κάποιος αν ξέρω να δένω παπιγιόν.\n11 Ιουνίου, 2012 στις 15:31\nἐγὼ οὔτε στὸν στρατὸ ἔμαθα νὰ δένω. μοῦ τὴν ἔδεσε ὁ ἐκτελῶν χρέη ἐπιλοχίου λοχίας στὸ Κέντρο κι ἔμεινε ἔτσι δεμένη ἐπὶ 17 μῆνες, καὶ 12 μῆνες τὴν φοροῦσα σχεδὸν κἄθε μέρα. ἔχουμε ἕνα ῥαφτη στὴν γειτονιὰ καὶ μοῦ τὴν δένει ἐκεῖνος ὅποτε χρειάζεται. γιὰ τὴν ἐτυμολογία γνώριζα χονδρικὰ αὐτὰ ποὺ ὁ Νικοκύρης μᾶς ἐξέθεσε λεπτομερειακῶς.\n11 Ιουνίου, 2012 στις 15:37\n49 Πάντως ο δικηγόρος του Κασιδιάρη μαζί με την Κανέλλη είναι ιδρυτικά μέλη του νεοσύστατου σωματείου φίλων του Παναθηναϊκού 🙂\n11 Ιουνίου, 2012 στις 15:39\n56. Axά! 12 μήνες γραβατάκιας ΔΕΑς λοιπόν ε; Και μας τόπαιζες και κομάντο μεχρι τώρα! 😆\nKαλά, 12 μήνες δε βρέθηκε κάποιος να σου λύσει το γόρδιο γραβατικό δεσμό;\n11 Ιουνίου, 2012 στις 15:48\n57. Πλάκα κάνεις ε; 🙂\nΑλλά θα μου πεις πλέον το σοβαρό από το αστείο απέχει +- δs .\nΣοβαρός (υποτίθεται τουλ. πάντως κονομάει γερά) λογιστής, μού έλεγε το πρωί οτι αν βγει ο Σύριζας πρωτο κομμα την Κυριακή, την Δευτέρα ΔΕΝ θ’ανοίξουν οι τράπεζες!\nΞυπακούητη οτι τον έβρισα σκαιώς!\n11 Ιουνίου, 2012 στις 15:50\nΕυχαριστώ και για τα νεότερα\n40-45-46: Ωραίες προσθήκες!\n11 Ιουνίου, 2012 στις 15:58\n59 Τι πλάκα, ρε συ. Ο Γ. Ηρ. είναι γνωστός κι απ’ τον Πατέρα κατά Μπέου.\n11 Ιουνίου, 2012 στις 16:13\nΟ πατέρας μου, που φορά καθημερινά γραβάτα, τη δένει με κόμπο Windsor! Θεωρεί ότι είναι ο πιο κομψός. Οι άλλοι κόμποι, λέει, είναι για τους αδαείς 🙂\n11 Ιουνίου, 2012 στις 17:00\nΣωστός! Πιο απόλυτος, εγώ, θα έλεγα ότι είναι ο μόνος. Και δεν υπάρχει πιο χυδαιότερο από ξεκούμπωτο σακάκι ή (horreur !) βγαλμένο σακάκι!\n11 Ιουνίου, 2012 στις 17:15\nΚορνήλιε, εκπλήσσομαι που δεν ξέρεις να δένεις γραβάτα. Ούτε εγώ ξέρω, με αποτέλεσμα να επαφίεμαι στην καλοσύνη των ξένων (και της γυναίκας μου) με περίεργα καμιά φορά αποτελέσματα: Χαϊδελβέργη, καραεπίσημη δεξίωση προς τιμήν μεγαλοπανεπιστημιακού, ένας Έλληνας τραβάει βιαστικά στην τουαλέτα έναν Γερμανό φοιτητή υπό το έκπληκτο βλέμμα των παρευρισκομένων. 😛\n11 Ιουνίου, 2012 στις 17:29\n64, Ε; Τι πήγαν να κάνουν ο Έλληνας με το Γερμανό φοιτητή στην τουαλέτα;!\nΑυτό τωρα μού θύμισε το παρακάτω τραγούδι, το οποίο δένει (σαν κόμπος Ουίνδσορ!) με όσα είπα παραπάνω, ότι δηλαδή ναι μεν δεν συμπαθώ τη γραβάτα αλλά δεν θέλω τα πράγματα να γίνονται κουστούμι.\nΓια του λόγου το αληθές, το τραγούδι συνδυάζει κάντρι, καμπόιδες, γραβάτα, συγκίνηση και τη δυνατότητα πολλαπλών ερμηνειών, όπως η ιστορία του Π2, κυρίως λόγω της φράσης «We did everything in the books I guess and a lot that they never thought of», κι όλ αυτά πολλά χρόνια πριν το Μπρόουκμπακ Μάουντεν.\n11 Ιουνίου, 2012 στις 17:30\n13: Ο Ιωάννου είναι πάντα καταπληκτικός. ΌΛα τα λέει, το πνεύμα του Μποστ ζει!\n11 Ιουνίου, 2012 στις 17:40\nΗ θεατρική ομάδα εκπαιδευτικών του Μουσικού Σχολείου Πειραιά δημιουργήθηκε το 2010\nύστερα από πρωτοβουλία εκπαιδευτικών του σχολείου. Πρωτοεμφανίστηκε τον Ιούνιο του\n2010 με τη θεατρική παράσταση «Μικρός Πρίγκιπας» του Α.Σ.Εξιπερί. Μετά από τη μεγάλη\nεπιτυχία του πρώτου εγχειρήματος, επιστρέφει με την κωμωδία του Μποστ «ΜΗΔΕΙΑ», τη\nΔευτέρα 18 Ιουνίου 2012, 21:00μμ στο ΒΕΑΚΕΙΟ ΘΕΑΤΡΟ ΠΕΙΡΑΙΑ (λόφος Προφήτη\nΗλία). Το έργο ανέβηκε ήδη στις 3 και 4 Μαρτίου 2012 στην αίθουσα εκδηλώσεων του\nΜουσικού Σχολείου Πειραιά με μεγάλη επιτυχία και μετά από απαίτηση του κοινού θα\nεπαναληφθεί σε μια σειρά παραστάσεων με πρώτη τη συγκεκριμένη παράσταση στο Βεάκειο\nθέατρο του Πειραιά.\nΣυμμετέχουν συνολικά 40 εκπαιδευτικοί, μαθητές και απόφοιτοι του σχολείου σε μία\nπολυπρόσωπη μουσικο-θεατρική παράσταση. Σε μια εποχή που όπου και να γυρίσεις να\nκοιτάξεις βλέπεις αδιέξοδο, κάποιοι παραμένουμε ρομαντικοί, επιμένουμε να διαμορφώνουμε\nοράματα. Κάνουμε θέατρο για το χαμόγελο, για το δάκρυ, για το όνειρο, για τη ζωή. Γελάσαμε,\nκλάψαμε, αγαπήσαμε, αγαπηθήκαμε, ζήσαμε λίγο καλύτερα, λίγο παραπάνω……..\nΗ Μήδεια, κωμικοτραγική φιγούρα, βαθύτατα δυστυχισμένη, θολωμένη από τη συνεχή\nαπουσία του άντρα της, τις απιστίες του, τη μοναξιά μακριά από την οικογένειά της που την\nοδηγεί στην απόγνωση, την τεμπελιά και τις «πιπεράτες» αταξίες των παιδιών της, αρπάει\nτο μπαλτά και μετατρέπεται σε μια γυναίκα φόνισσα, κακούργα δολοφόνισσα! Ο Μποστ\nστηριγμένος στην ομώνυμη τραγωδία του Ευριπίδη δημιούργησε ένα σπαρταριστό κείμενο,\nόπου συνυπάρχουν πρόσωπα της μυθολογίας με φιγούρες της νεότερης ιστορίας. Οι ήρωες της\nτραγωδίας του Ευριπίδη ταξιδεύοντας στο χρόνο περιγράφουν το ταξίδι και τις περιπέτειες ενός\nολόκληρου έθνους, του ελληνικού.\nΣκηνοθεσία-Χορογραφίες: Κατερίνα Ασημίδου Μουσική: Δέσπω Βαρουδάκη\nΣκηνικά/κοστούμια : Κική Παυλικιάνη\nΤροφός: Αντώνης Περιβολάκης, Καλόγρια: Αγγελική Παπαρήγα, Κρητικός: Θοδωρής Γιατράς,\nΨαράς: Αντώνης Ποντίκης, Μήδεια: Μαρία Σπανού, Οιδίποδας: Πέτρος Κωνσταντουδάκης,\nΑντιγόνη: Ήρα Τζιμοπούλου, Ευριπίδης: Αλέξανδρος Μπάρμπας, Καλόγερος: Δημήτρης\nΠαναγόπουλος, Ιάσονας: Γιάννης Μπέκας, Εξάγγελος: Σταύρος Μπέκας\nΜαρίνα Αβραάμ, Δήμητρα Αθηναΐδου, Κατερίνα Ασημίδου, Άλκηστη Βελωνά, Μαριάννα\nΔιακομανώλη, Ανθή Δρίκου, Βαγγέλης Ιωαννίδης, Ανδρέας Καρανίκας, Γιωργία Κόχειλα, Νίκη\nΚυριαζή, Κατερίνα Λέπουρα, Χριστίνα Μουστάκα, Μανιόλα Μούτσο, Αλέξανδρος Μπάρμπας,\nΓιάννης Μπέκας, Δημήτρης Παναγόπουλος, Πέννυ Παπαθανασίου, Αγγελική Παπαρήγα,\nΓιάννης Πασπάτης, Κική Παυλικιάνη, Ήρα Τζιμοπούλου, Στέλιος Τρύπατζης, Σωτηρία\nΤσαποπούλου, Μαρίνος Χατζάρας.\n«Γκεστ» εμφάνιση: Φρίντα Χρυσανθοπούλου, Ηλέκτρα Δικαίου, Λάμπρος Κουκουβής.\nΥποβολέας: Στέλλα Ευσταθιανού\nΗ είσοδος στην παράσταση θα είναι ελεύθερη.\n11 Ιουνίου, 2012 στις 18:42\nCalling Greek people who could leave their country but are determined to stay and fight! Wd you like to talk to the Guardian? Please RT!\nΣυγγνώμη για το άσχετο του θέματος. Είναι πραγματικό τουίτ από την Lizzy Davies, δημοσιογράφου του Guardian. Το έβαλα εδώ γιατί ίσως εδώ το δουν περισσότεροι ενδιαφερόμενοι απ’ ότι στο τουίτερ. Αν ενοχλεί, ας σβηστεί το σχόλιο. 🙂\nΣχετικά με το θέμα μπορεί να επανέλθω αργότερα.\n11 Ιουνίου, 2012 στις 18:48\nΚΙ εγώ ξέρω μια ερευνήτρια εδώ, στη Γαλλία, που ψάχνει ανθρώπους που γυρνάνε συνειδητά στην Ελλάδα παρόλη την κρίση. Αν ξέρετε κανέναν..\n11 Ιουνίου, 2012 στις 19:15\nAσχετο αλλά μου αρεσει και μενα πολυ η καντρυ μουσικη ειδικα οι κιθαρίστες (γαμω τους γατους μουσικους).Ωραιο τραγουδι και αναγνωριζω σε αυτη τήν φωτογραφια εκτος τον Τζονι Κας τον Κρις Κριστοφερσον τον Γουιλι Νελσον και κυριως τον Γουειλον Τζενινγκς (εχει γραψει και το θαυμασιο τραγουδι που επαιζε στο παλιο σηριαλ dukes of hazzard.\n11 Ιουνίου, 2012 στις 19:48\n68-69: Δεν ξέρω κανέναν…\n11 Ιουνίου, 2012 στις 20:29\nCorbata rojo punzó (by Fluzza)\n11 Ιουνίου, 2012 στις 20:47\nστο παραπάνω τραγουδάκι CORBATA ROJO PUNZÓ ο Hugo Varela τραγουδάει την εκδίκηση του Μοντεζούμα και την χρήση της κατακόκκινης, γυαλιστερής, μεταξωτής γραβάτας του για να καθαριστεί\nκαι οδηγίες για τον κόμπο Ουίνδσορ\n11 Ιουνίου, 2012 στις 21:07\nδεν καταλαβαίνω, τί εννοει «που μπορούν (ή θα μπορούσαν) να φύγουν αλλά …»? ποιός δεν μπορεί ή δε θα μπορούσε να φύγει? οι φυλακισμένοι? αυτοί που δεν έχουν ταυτότητα ή διαβατήριο? οι ηλικιωμένοι? οι για κάποιο λόγο υγείας καθηλωμένοι?\n11 Ιουνίου, 2012 στις 22:00\nΠροσθετέες και οι Στενές Γραβάτες. Ιδού το σούπερ χιτ τους, που έκανε θραύση το 1981. Από τα καλύτερα δείγματα new wave παγκοσμίως. Αν δεν ήξερε κανείς ότι είναι έλληνες, χαλαρά τους περνούσε για τους, ξερωγώ, Cars.\nΤι να πρωτοθυμηθώ, που λέει και ο Πασχάλης, από εκείνη την εποχή: Sharp Ties, 2002 GR, Scraptown, PVC, Cpt Neφos, Magic de Spell, και ακόμα Γερμανός, Φατμέ, Τερμίτες, το αγαπημένο μου ροκαμπιλλάδικο γκρουπάκι Alexandros Perros and the Lone Stars, ο Φάντης Μπαστούνι και οι Άσσοι, και, και, και. Έιτιζ φορέβα…\n11 Ιουνίου, 2012 στις 22:26\nΠάντως ο τραγουδιστής λέει τα αγγλικά με ελληνικό αξάν, όχι;\n11 Ιουνίου, 2012 στις 22:29\nΟ τραγουδιστής των Σαρπ Τάιζ είναι καθηγητής αγγλικών σε μεγάλο και ιστορικό ιδιωτικό σχολείο. Έχει καλύτερο αξάν.\n11 Ιουνίου, 2012 στις 22:44\nΑς ξέραν κι άλλοι αγγλικά κι ας τα έλεγαν και με ελληνικό αξάν! Όχι Αγγλικά από τα Καλάβρυτα, όπως έλεγε ο καθηγητής στο φροντιστήριο.\n11 Ιουνίου, 2012 στις 22:47\n76 Μάλλον νοτιοαφρικάνικη.\nΝομίζω ότι το νόημα του σχολίου 76 ήταν πως καταλαβαίνουμε οτι οι Στενές Γραβάτες δεν είναι αγγλικό ή αμερικάνικο συγκρότημα,\n11 Ιουνίου, 2012 στις 22:48\n79: 77 με λένε 🙂\n11 Ιουνίου, 2012 στις 23:04\nΠάντως καλή μπαλίτσα βλέπουμε για πρώτο γύρο, δε συμφωνείτε;\n11 Ιουνίου, 2012 στις 23:12\n11 Ιουνίου, 2012 στις 23:42\nΚαι τιμώντας τη Λατινική Αμερική, αλλά και την εγχώρια μαφία, ας θυμηθούμε και την περίφημη κολομβιανή γραβάτα.\n12 Ιουνίου, 2012 στις 00:44\n#74, …όσοι δεν έχουν αρκετά χρήματα, όσοι ενημερώθηκαν αρκετά και έκριναν ότι για διαφορους λόγους δεν τους συμφέρει η μετανάστευση, όσους δεν τους παίρνει η ηλικία πλέον (ακόμα και 30 να είσαι σε κάποιες χώρες και σε συγκεκριμένα επαγγέλματα μπορεί να μην έχεις προοπτικές ή να είναι αρκετά περιορισμένες) κτλ. Το θέμα για μένα δεν είναι πόσοι και γιατί φεύγουν, αλλά πόσοι επιστρέφουν. Ας μην ξεφύγουμε όμως.\nΜία φορά μου έδειξαν να δένω γραβάτα και έμαθα αμέσως. Έλυνα την γραβάτα και την ξαναέδενα, επανέλαβα τις κινήσεις μέχρι να σιγουρευτώ ότι τις θυμάμαι. Μπορώ να δέσω γραβάτα σε οποιοδήποτε τρίτο πρόσωπο. Αν, για κάποιο λόγο, ήθελα να δέσω γραβάτα στο λαιμό μου θα έδενα τα χέρια μου κόμπο. Αδύνατον. 🙂\nΛατρεύω τα καπέλα. Τα καπέλα Παναμά είναι τα αγαπημένα μου. Πιάνονται στο θέμα μας;\n12 Ιουνίου, 2012 στις 01:29\nΔεν τις αντεχω τις γραβατες http://www.youtube.com/watch?v=QNFEZRYVOMU&feature=related\n12 Ιουνίου, 2012 στις 01:34\n85: Πολύ καλό παράδειγμα θα έλεγα!\n12 Ιουνίου, 2012 στις 04:07\nΝα και το δικό μου: genuine panama hat head woven in Ecuador (γι΄ αυτό το λένε παναμά).\n12 Ιουνίου, 2012 στις 10:24\n#85 Εγώ πάλι το αντίθετο: Μπορώ μόνο επάνω μου να τη δέσω, και μετά τη δίνω στον τυχόν ενδιαφερόμενο. Χρησιμοποιώ τον κόμπο της για φουλάρια καμιά φορά.\nΥπάρχει πάντως και το ρητό ότι δεν είναι σοφό να ξεκινά κανείς τη μέρα του δένοντας μια θηλιά στο λαιμό του (θα μου θυμίσει κανείς ποιος το είπε; γιατί το γκουκλάρω αλλά τίποτα)\n12 Ιουνίου, 2012 στις 11:04\n89: Δεν το ξέρω αυτό το ρητό!\n12 Ιουνίου, 2012 στις 11:26\nΠαιδιά, δεν ξέρω αν αναφέρθηκε ήδη και δεν το πρόσεξα, αλλά η γραβάτα υποτίθεται πως είναι και φαλλικό σύμβολο γνωστό και ως που***δείκτης. 🙂\nΚορνήλιε, το ίδιο ζόρι τράβηξα κι εγώ ως ΔΕΑ με τις γραβάτες. Κάποτε, θυμάμαι, μου λύθηκε κατά λάθος ο κόμπος προτού πέσω για ύπνο και μ’ έπιασε πανικός! Οπότε άφησα κι εγώ σημείωμα στον γείτονά μου δίπλα, προτού φύγει το πρωί να περάσει να μου τη φτιάξει. Όμως αυτός ξεχάστηκε κι έτσι αναγκάστηκα να πάω στο γραφείο με φόρμα εκστρατείας. Όταν, λοιπόν, με είδε ο ταξίαρχος και με ρώτησε γιατί δεν φοράω τη στολή μου, του είπα απλά την αλήθεια: »Επειδή λύθηκε η γραβάτα μου και δεν ήξερα να τη δέσω!». Η αντίδρασή του; Έφυγε κάνοντας τον σταυρό του! 🙂\n12 Ιουνίου, 2012 στις 12:11\nΑυτό το λινκ είχα βάλει στο 85γ μου. http://en.wikipedia.org/wiki/Panama_hat\n89, Χρησιμοποιώ τον κόμπο της για φουλάρια καμιά φορά.\nΩραία ιδέα! Θα την αντιγράψω μόλις παγώσει λίγο ο καιρός. 🙂\n89β, Πρώτη φορά το ακουώ.\n91, Έτσι λένε. Ίσως γι’ αυτό θεωρείται προσβολή το κόψιμο της γραβάτας στη μέση μ’ ένα ψαλίδι. 😉 Πάντως, φαλλικό ξεφαλλικό σύμβολο σε μερικές γυναίκες πηγαίνουν καταπληκτικά οι γραβάτες. http://en.wikipedia.org/wiki/Necktie#Use_by_women\n12 Ιουνίου, 2012 στις 12:20\nΚαλημέρα, μου έχουν διηγηθεί την ακόλουθη ιστορία για τις γραβάτες και το γραβάτωμα ως συνήθεια.\nΕίναι αληθινή, μου την είπε ο πρωταγωνιστής όταν συνέβη το γεγονός και του έχω εμπιστοσύνη\nΈνας φίλος στα νιάτα του, όταν άρχισε να προχωρεί επαγγελματικά στον ιδιωτικό τομέα, έπρεπε να κάνει ένα ταξίδι σε μικρή επαρχιακή πόλη, όπου είχε κανονισθεί να συναντηθεί με τοπικούς παράγοντες και το Δήμαρχο.\nΥπόψιν ότι μιλάμε για προ Καποδίστρια εποχή, όπου κάθε κεφαλοχώρι μπορεί να ήταν Δήμος (για Κοινότητες δεν το συζητάμε).\nΜαζί με έναν άλλο ..φέρελπι πήραν το αυτοκίνητο του αφεντικού της εταιρείας (BMW, έχει σημασία) και πήγαν.\nΦυσικά ο άλλος του είπε ότι συναντούνται με τους Παράγοντες πρέπει να είναι καλοντυμένοι, διότι δια της παρουσίας εκφράζουν την Εταιρία και τετοια.\nΑν και καταλόκαιρο λοιπόν φόρεσαν κουστούμι ψιλομοδάτο και τις απαραίτητες γραβάτες (τις οποίες βέβαια είχαν δέσει οι πατεράδες τους από την προηγούμενη).\nΌταν έφτασαν έξω από το Δημαρχείο και κατέβηκαν από το αυτοκίνητο, ρώτησαν πού είναι ο Δήμαρχος και οι θαμώνες τις πλατείας μπροστά στο ..Μέγαρο, τους είπαν, μόλις γύρισε από το χωράφι (του), κάτστε να τον φωνάξουμε.\nΑυτός τους είχε δει και ερχόμενος με το σορτς (χακί με ζώνη) και τη φανέλλα (λευκή με τιράντες) φώναζε, ωχ μούρθανε γραβατωμένοι, αυτοί θα μας πάρουν τα λεφτά!!\nΕ!! στο καφενείο οι ..θαμώνες είχανε πιει και κανα ούζο και γενικώς έπεσε χοντρό δούλεμα.\nΣτη δε συνάντηση δε που ακολούθησε, όταν οι επαγγελματίες πήγαιναν το θέμα στο ..ψωμί (χρειάζεται και μια σύμβαση), ο Δήμαρχος το γύρναγε, ρε παιδιά θα μας γδάρετε, εσείς είστε μορφωμένοι και καθως πρέπει (μάλιστα έκανε και την κίνηση στο λαιμό σαν να έσφιγγε γραβάτα), εμείς είμαστε χωριάτες, άστε να το σκεφτούμε και θα σας πω εγώ τι θα κάνουμε.\nΚαι δώστου ..γενική θυμηδία και φυσικά ..προκόψανε.\nΑπό τότε ..αφενός δεν ξαναπήγε στην περιοχή (αν και είναι θαυμάσια για ταξίδι, διακοπές κλπ), αφετέρου όταν άρχισε να τον παίρνει, έχει πάει σε δουλειές που όλοι φόραγαν κουστούμι εκτός από αυτόν και αναφέρομαι σε χώρους που ήταν στα όρια της παρεξηγήσιμης αυτή η στάση.\nΜάλιστα στο γάμο του είχε ανακαλύψει ένα πράγμα σαν λαιμοδέτη και το φόραγε και έλεγε ότι κανονικά είναι πιο σικ από τη γραβάτα.\n12 Ιουνίου, 2012 στις 16:11\nΔεν θεωρούσε όλος ο κόσμος σικ τις γραβάτες:\n«Στην πλατεία του τηλεγραφείου, στη σημερινή Πλατεία Θεοτόκη που είχε κατακλυστεί από τους αγρότες επεχείρησα να μιλήσω. Αλλά φόραγα γραβάτα και γενικά δεν έδειχνα για αγρότης και μάλιστα αγρότης της εποχής και το χειρότερο, συνηθισμένος από τις εργατικές συγκεντρώσεις άρχισα με το “Σύντροφοι”. Αυτή ήταν η μόνη λέξη που μπόρεσα να πω. Φωνές αποδοκιμασίας ακούστηκαν από παντού: “Κάτω οι κολαρίνες [γραβάτες]”. “Δεν είμαστε σύντροφοι”. “Κάτω οι πολιτικάντηδες”, κλπ. Αμέσως κατόπι αρχίζει να τους μιλάει ένας δικός μας αγρότης και τους είπε αυτά που θα τους έλεγα εγώ. Αυτός ήταν βέρος αγρότης και στην περιβολή και στο πρόσωπο και στα χέρια και στα λόγια. Αυτή τη φορά οι αγρότες χαιρέτισαν με μεγάλο ενθουσιασμό, ζητωκραυγές και χειροκροτήματα και τον ομιλητή και την ομιλία του».\nΚέρκυρα, Δεκ. 1921 (μαρτυρία του Α.Στ.)\n12 Ιουνίου, 2012 στις 17:03\nΕγώ πάντως, θα την πω την αμαρτία μου, έμαθα να δένω γραβάτα από ένα «Κοσμοπόλιταν» μιας συμφοιτήτριάς μου!\n12 Ιουνίου, 2012 στις 17:20\n95: Πολύ ωραίο το απόσπασμα αλλά δεν συμφωνώ με αυτό που λες. Η γραβάτα σηματοδοτεί κι εδώ το «σικ», την κοινωνικη διάκριση, αλλά σε ορισμένες περιπτώσεις καληώρα αυτή η διάκριση δεν είναι το ζητούμενο.\n12 Ιουνίου, 2012 στις 17:37\nΘα συμφωνήσω με την Ππαν. Η ακριβής διατύπωση θα ήταν οτι κάποιες φορές ο κόσμος απορρίπτει το σικ.\nΤο ενδιαφέρον στη μαρτυρία του Στίνα είναι οτι δεν αρκεί η περιβολή ή η όποια μεταμφίεση αλλά παίζουν ρόλο και «τα λόγια», κάτι που ήξεραν καλά τουλάχιστον οι παλιοί πολιτευτές.\n12 Ιουνίου, 2012 στις 17:57\n97-98 Όχι ακριβώς, νομίζω. Στην πραγματικότητα δεν έχει καμία σχέση με το «σικ». Στα συμφραζόμενα αυτά η ενδυμασία σηματοδοτεί διαφορετικές κοινωνικές ομάδες ή τάξεις. Το σύνθημα «κάτω η κολαρίνα/γραβάτα» ακούστηκε αρκετές φορές στα πρώτα 40 χρόνια του 20ού αιώνα, και το έλεγαν ακόμα, σαν καλαμπούρι ή για να δείξουν την περιφρόνησή τους, ως το 1970. Εδώ, προφανώς, η «γραβάτα» είναι οι «κύριοι» των πόλεων, δικηγόροι κλπ – γενικά μισητοί για τους τότε χωρικούς. Άλλωστε, το σύνθημα είναι εμπνευσμένο μάλλον από το παλιότερο «Κάτω η περούκα!» (για τους αρχόντους).*\n* Μιας και πιάκαμε τα παλιά κορφιάτικα συνθήματα, ας θυμηθούμε κι ένα του 19ου αιώνα, που ακούγεται ίσως επίκαιρο: Αμόντε ι κρέντιτι!\n12 Ιουνίου, 2012 στις 18:08\n(99 συνέχεια) Θα έγινε κατανοητό ότι εκείνοι που φώναζαν «κάτω η γραβάτα» δεν φορούσαν ποτέ και σε καμία περίπτωση γραβάτα. Πρόλαβα μερικούς γερόντους από εκείνο τον καιρό, που στις κηδείες ή στους γάμους φορούσαν πουκάμισο (σχεδόν πάντα άσπρο, αλλά μερικές φορές προς το κρεμ, κάποτε με αραιές, πολύ λεπτές ρίγες), σφιχτά κουμπωμένο στο λαιμό, με σακάκι αλλά χωρίς γραβάτα.\nΚι ένα αστειάκι: Το 1984, στη σκακιστική ολυμπιάδα της Θεσσαλονίκης, οι αλβανοί σκακιστές ήταν ντυμένοι ακριβώς έτσι – σαν χωριάτες του παλιού καιρού που πήγαιναν σε κηδεία.\nΣκέφτηκα τότε ότι ίσως το ψευδομαρξιστικό ιδεολογικό περίβλημα να σκέπαζε κάποια κατάλοιπα μιας παλιάς χωριάτικης ιδεολογίας ή νοοτροπίας.\n12 Ιουνίου, 2012 στις 19:11\n99-100: Πολύ ενδιαφέρον!\n12 Ιουνίου, 2012 στις 21:33\nΝα και μια γαλλική γραβάτα. Κι όπου γάμος και χαρά, η Βασίλω κι η Βασίλω πρώτες.\n12 Ιουνίου, 2012 στις 22:54\nΗ γραβάτα είναι επίσης γνωστή ως πεοδείκτης (με το συμπάθειο).\n13 Ιουνίου, 2012 στις 09:40\nEκπλήσσομαι ευχάριστα που δεν είμαι ο μόνος που δυσκολεύεται με τη γραβάτα. Θυμάμαι που στα 27 μου πήγα σε γάμο σε άλλη πόλη και φιλοξενήθηκα σε φιλικό σπίτι, και το πρωί που έπρεπε να ντυθώ για το γάμο… ξύπνησα το νοικοκύρη που χουζούρευε για να του ζητήσω να μου δέσει τη γραβάτα. Εκείνη τη χρονιά, λόγω ηλικίας, πήγα τελικά σε πέντε ή έξι γάμους φίλων και γνωστών κι έτσι πια έμαθα να τη δένω — αλλά και τώρα μου κακοφαίνεται όταν αναγκάζομαι να βάλω γραβάτα, πράγμα που ευτυχώς δεν μου συμβαίνει συχνά.\nΤις γραβατούλες με το λαστιχάκι τις θυμάμαι κι εγώ από παιδί, και αναρωτιέμαι γιατί δεν κυκλοφορούν ευρύτερα. Και ευκολότερα φοριούνται, και εξίσου ευπρεπείς είναι στην εμφάνιση, και λιγότερο θα κόστιζαν (αφού έχουν λιγότερο ύφασμα), και λιγότερο θα φθείρονταν (αφού δεν έχουν τίποτε που να τσακίζεται, να τρίβεται κλπ.)\n11 Ιανουαρίου, 2016 στις 20:24\n…είχε προσπαθήσει να ρυθμίσει νομοθετικά το μήκος της γυναικείας φούστας στους τριάντα πόντους από το έδαφος…\nΔηλαδή η φούστα να απείχε το πολύ ένα πόδι (γυναικείο;) από το έδαφος – λογικό! 🙂


Ασφαλείς Συναλλαγές μέσω Internet | serviceTag serviceTag\nΘα σας μπερδέψω εξηγώντας σας τι ακριβώς είναι το HTTPS το Security lock και το SSL. Ας πούμε ότι είναι ένα πιο ασφαλές (κρυπτογραφημένο) περιβάλλον περιήγησης και έχει την παραπάνω εμφάνιση. Δεν είναι απαραίτητο να το βλέπετε κατά την επιλογή προϊόντων ή την περιήγησή σας στο κατάστημα, αλλά είναι απαραίτητο να το δείτε στο σημείο της πληρωμής, π.χ. εκεί που θα πληκτρολογείτε την κάρτα σας.\nΣας έστειλε email με μια super προσφορά ένα γνωστό κατάστημα. Έίδατε μια διαφήμιση γνωστού καταστήματος που λέει πατήστε εδώ για να επωφεληθείτε. Σας έστειλε κάποιος πρόσκληση να κάνετε share για να κερδίσετε 1 δωροεπιταγή για αεροπορικά εισιτήρια. Μην ακολουθείτε τέτοιου είδους link. Ακόμη και από γνωστό σας να λάβατε μια τέτοιου είδους ειδοποίηση μην την ακολουθήσετε.\n-Απαντήστε στο email και δηλώστε ότι ενδιαφέρεστε να κερδίσετε το <Γνωστής εταιρείας>\nΣυντάχθηκε απο τον Κώστα Ζερβάκη στις 16 Δεκεμβρίου, 2019 στην κατηγορια Internet


«Έφυγε» από τη ζωή ο πιο φτωχός και ανθρώπινος πρόεδρος στον κόσμο!!ΔΕΙΤΕ!! ~ Αnalysts for Change\n«Έφυγε» από τη ζωή ο πιο φτωχός και ανθρώπινος πρόεδρος στον κόσμο!!ΔΕΙΤΕ!!\n«Εφηύραμε ένα βουνό περιττών αναγκών. Είμαστε υποχρεωμένοι να αγοράζουμε διαρκώς, να πετάμε πράγματα... Τις ζωές μας σπαταλάμε. Όταν εγώ αγοράζω κάτι ή όταν αγοράζετε κάτι εσείς, δεν πληρώνουμε με χρήματα. Πληρώνουμε με τον χρόνο που ξοδέψαμε από τη ζωή μας για βγάλουμε αυτά τα χρήματα. Η διαφορά είναι ότι δεν μπορείς να αγοράσεις ζωή. Η ζωή απλά περνάει και φεύγει. Και είναι τρομερό να ξοδέψεις τη ζωή σου, χάνοντας την ελευθερία σου». ( Σεπτέμβριος 2015)Ο Χοσέ Μουχίκα που είχε τον τίτλο του «φτωχότερου προέδρου στον κόσμο «, έφυγε από τη ζωή σε ηλικία 80 ετών.


Ραδιο Ελασσόνα 88.4: Ενημέρωση και προβληματισμός για τους δασικούς χάρτες\nΕνημέρωση και προβληματισμός για τους δασικούς χάρτες\nΟ δικαιολογημένος έκδηλος προβληματισμός και η επιτακτική αναγκαιότητα για παράταση της 60ήμερης προθεσμίας, που ήδη «τρέχει» από τις 17 Φεβρουαρίου, υποβολής αντιρρήσεων από φυσικά και νομικά πρόσωπα μετά την ανάρτηση των δασικών χαρτών αναδείχθηκαν στην ενημερωτική εκδήλωση που διοργάνωσε πρόσφατα ο Δήμος Ελασσόνας.\nΣτην εκδήλωση με στόχο να ενημερωθεί ο κόσμος και οι εμπλεκόμενοι φορείς, ιδιώτες και επαγγελματίες, για το μείζον θέμα των δασικών χαρτών, «κατέθεσαν» τις απόψεις τους ο πρόεδρος του ΓΕΩΤΕΕ κ. Σπυρ. Μάμαλης, η δασολόγος της Διεύθυνσης Δασών Αποκεντρωμένης Περιφέρειας Θεσσαλίας κ. Μαρία Ματσούκα, η αγρονόμος – τοπογράφος – μηχανικός(ως εκπρόσωπος του ΤΕΕ) κ. Φωτεινή Τζουρμακλιώτη, ο δικηγόρος κ. Κίμων Κυριακού, ο δασολόγος κ. Ρήγας Γιοβανόπουλος και ο τοπογράφος μηχανικός, Msc Τηλεπισκόπισης, πρώην διευθυντής Γεωγραφικής Υπηρεσίας Στρατού κ. Νικ. Καρδούλας.\nΧαιρετίζοντας την εκδήλωση, ο δήμαρχος Ελασσόνας κ. Νικ. Ευαγγέλου, αφού ευχαρίστησε τους εισηγητές που προσφέρθηκαν να ενημερώσουν τον κόσμο, τόνισε: «Η χώρα μας, το 2017, είναι η μοναδική χώρα που ακόμη δεν έχει Εθνικό Κτηματολόγιο. Οι δασικοί χάρτες έπρεπε να αναρτηθούν. Εμείς, δεν είμαστε αντίθετοι, όμως ζητούμε τον απαραίτητο χρόνο για να προετοιμαστούμε. Ελπίζω η κυβέρνηση να το καταλάβει. Ο ρόλος της Τοπικής Αυτοδιοίκησης είναι να βρίσκεται δίπλα στους πολίτες, να τους ενημερώνει, να βρίσκει λύσεις όταν χρειάζεται. Να παραταθεί η προθεσμία υποβολής αντιρρήσεων. Η συνεργασία των υπηρεσιών του Δήμου με το Δασαρχείο είναι επιβεβλημένη».\nΣε σύντομο χαιρετισμό της η δασάρχης Ελασσόνας κ. Ζωή Φτίκα υπενθύμισε ότι ο δασικός χάρτης είναι μεγάλη πράξη χαρακτηρισμού και πως το Δασαρχείο Ελασσόνας είναι σημείο υποστήριξης της ανάρτησης του δασικού χάρτη.\nΞεχωριστό ενδιαφέρον παρουσίασε η εισήγηση του προέδρου του ΓΕΩΤΕΕ κ. Σπ. Μάμαλη, που ανάμεσα στα άλλα, ανέφερε:\n«Στόχος είναι να καταγράψουμε και να αποτυπώσουμε τη δημόσια περιουσία. Εμμέσως κρίνεται το ιδιοκτησιακό. Να καταγράψουμε τον εθνικό μας πλούτο. Να ξέρουμε τις χρήσεις γης. Έγκυρη δήλωση της δημόσιας περιουσίας. Ορθολογική διαχείριση, ανάδειξη του εθνικού πλούτου. Επόμενο στάδιο είναι το δασολόγιο και μετά το εθνικό Κτηματολόγιο. Μία κατάσταση 200 και πλέον ετών λήγει με την κύρωση των δασικών χαρτών. Ως Γεωτεχνικό Επιμελητήριο το θεωρούμε θέμα υψίστης σημασίας, έργο κατ΄ εξοχήν αναπτυξιακό. Η ανάρτηση του δασικού χάρτη είναι η πρώτη δημοσιοποίηση. Λάθη έγιναν προφανς, που φανερώνουν τις παθογένειες του ελληνικού κράτους και των υπηρεσιών του. Προβλήματα υπάρχουν με τις αεροφωτογραφίες του 1945. Λάθη στις αναδασωτέες περιοχές, με τα όρια των οικισμών. Υπάρχει το καινοφανές ζήτημα των οικιστικών πυκνώσεων (καταπατητές). Υπάρχει τεράστια έλλειψη ενημέρωσης των πολιτών. Υπάρχει ζήτημα με τον χρόνο υποβολής των αντιρρήσεων. Λίγος ο χρόνος των 60 ημερών. Ο χρόνος των αντιρρήσεων πρέπει να επεκταθεί τουλάχιστον κατά 6 μήνες. Το κόστος που θα έχει ο πολίτης είναι αρκετά μεγάλο. Δεν σημαίνει πως πάντα έχει δίκιο. Να καθοριστεί ένα συμβολικό τίμημα. Να δοθεί επαρκής χρόνος. Βοήθεια όσον αφορά στη δυνατότητα εξαγοράς και νομιμοποίησης εκτάσεων που στη συνέχεια έγιναν αγροί. Και σήμερα με την ανάρτηση των δασικών χαρτών, δημιουργούμε προβλήματα στον ΟΠΕΚΕΠΕ . Το Γεωτεχνικό Επιμελητήριο δεν κάνει πολιτική. Θα πρέπει να κάνουμε ό,τι είναι δυνατό για να προχωρήσει το συγκεκριμένο έργο. Οι δασικοί χάρτες είναι εργαλείο και ως εργαλείο πρέπει να το αντιμετωπίσουμε. Εργαλείο για να σχεδιάσει και να υλοποιήσει η χώρα μας μία αειφόρο ανάπτυξη. Επιτέλους η πολιτεία να ακούσει τους ειδικούς επιστήμονες και να σταματήσει κάθε ιδεοληψία».\nΑνάμεσα στα άλλα, ο δικηγόρος κ. Κίμων Κυριακού τόνισε: «Θα πρέπει να επισημανθεί ότι η υποβολή αντιρρήσεων δεν αποτελεί απλή διαδικασία και θα ήταν χρήσιμο οι ενδιαφερόμενοι να απευθύνονται σε συμβούλους (νομικούς, μηχανικούς, τοπογράφους, δασολόγους) για την ορθή συμπλήρωση των απαιτούμενων πεδίων στην προαναφερθείσα εφαρμογή και την αποφυγή λαθών που θα οδηγήσουν στην απόρριψη των αντιρρήσεων».\nΧρήσιμες και καίριας σημασίας ήταν οι οδηγίες – συμβουλές, που «κατέθεσε» στο ακροατήριο ο τοπογράφος μηχανικός, Msc Τηλεπισκόπησης, κ. Νικ. Καρδούλας για τη διαδικασία υποβολής αντιρρήσεων, υπενθυμίζοντας πως καλό είναι να υπάρχει βοήθεια από κατάλληλο επιστήμονα, γνώστη του αντικειμένου.\nΔεν πέρασε απαρατήρητο πως όλοι οι εισηγητές της εκδήλωσης έκαναν αναφορά στον πολύ μικρό χρόνο των 60 ημερών για την υποβολή αντιρρήσεων μετά την Ανάρτηση των Δασικών Χαρτών.\nΑνάμεσα στις παρουσίες: αντιδήμαρχοι, ο πρ. δήμαρχος κ. Γ. Πασχόπουλος, δημοτικοί σύμβουλοι, αυτοδιοικητικοί, ο πρ. βουλευτής κ. Ελευθ. Κυριακού, ο διευθυντής της Διεύθυνσης Δασών κ. Στεργίου, ο πρόεδρος της Πανελλήνιας Ομοσπονδίας Γεωπονικών Συλλόγων και του Γεωπονικού Συλλόγου Λάρισας κ. Δημ. Σοφολόγης, νομικοί, τεχνικοί, μηχανικοί, γεωτεχνικοί, κ.ά.


Θέμα ωρών η άφιξη των ελληνικών OH-58D Kiowa Warrior στο λιμάνι του Βόλου - Πτήση & Διάστημα\nΑρχική ΕΠΙΚΑΙΡΟΤΗΤΑ ΕΛΛΑΔΑ Θέμα ωρών η άφιξη των ελληνικών OH-58D Kiowa Warrior στο λιμάνι του...\nΘέμα ωρών η άφιξη των ελληνικών OH-58D Kiowa Warrior στο λιμάνι του Βόλου\nΤις τελευταίες μέρες παρακολουθούμε με αγωνία την πορεία ενός εμπορικού πλοίου, με αγωνία μεγαλύτερη από αυτή ενός ναυλομεσίτη. Ο λόγος είναι απλός, το πλοίο αυτό μεταφέρει τα ελληνικά Kiowa Warrior OH-58D, μαζί με το τελευταίο CH-47D. Όπως καταλαβαίνουμε, είναι η σημαντικότερη προμήθεια που έχει κάνει η Αεροπορία Στρατού, αν όχι όλος ο ΕΣ την τελευταία δεκαετία. Λογικό λοιπόν να έχουμε ένα “άγχος” και σίγουρα ένα πολύ ειδικό ενδιαφέρον.\nΗ φόρτωση των ελικοπτέρων ολοκληρώθηκε τον προηγούμενο μήνα. Ενδιαφέρον ήταν και ένα post στο facebook, στην σελίδα της US Army Combat Capabilities Development Command Aviation & Missile Center, που μπορείτε να δείτε εδώ.\nΤα ελληνικά OH-58D Kiowa Warrior φόρεσαν το Εθνόσημο!\nTo Ocean Giant, έφτασε στο Jacksonville των ΗΠΑ στις 11-4-2019 και μετά από 7 μέρες φόρτωση των ελικοπτέρων, αναχώρησε στις 18-4. Μετά από μια μικρή παράκαμψη, το πλοίο κατευθύνθηκε προς την Μεσόγειο. Εδώ και αρκετές ώρες βρίσκεται εντός των ελληνικών χωρικών υδάτων, με κατεύθυνση προς το λιμάνι του Βόλου. Όπως μπορείτε να δείτε εδώ, το πλοίο είναι νότια και ανοιχτά της Μονεμβασιάς και κινείται βόρεια.\nΜε την άφιξη των ελικοπτέρων στο λιμάνι του Βόλου, τα ελικόπτερα θα μεταφερθούν στο Στεφανοβίκειο. Σημειώνουμε πως ο Ελληνικός Στρατός σε χρόνο ρεκόρ έχει εκπαιδεύσει ικανό αριθμό χειριστών στα νέα ελικόπτερα, και αναμένεται πως μεγάλος αριθμός τους θα γίνει επιχειρησιακός άμεσα. Κάποια ελικόπτερα, θα έρθουν έτοιμα προς πτήση, και μάλλον θα πετάξουν από το λιμάνι του Βόλου προς το Στεφανοβίκειο, ενώ κάποια άλλα, θα έρθουν “συσκευασμένα” και απλά θα μεταφερθούν με μεταφορείς στην βάση της Αεροπορίας Στρατού.\nKiowa Warrior: Στην «τελική ευθεία» η Αεροπορία Στρατού ετοιμάζεται να αποκτήσει νέες επιχειρησιακές δυνατότητες\nΟι πληροφορίες μας αναφέρουν πως μαζί με τα ελικόπτερα “έρχονται” και τα “παρελκόμενα” που είχε ζητήσει -και πάρει- ο ΕΣ, δηλαδή φορείς πυραύλων Hellfire, πολυβόλα και άλλα. Στο θέμα, όπως καλά μαντεύεται, θα επανέλθουμε άμεσα!\nE-ε-έρχονται! Κλαπ κλαπ κλαπ. Περιμένουμε παρουσίαση μόλις κυρηχθούν επιχειρησιακά!\nΚαλοριζικα, καλοταξιδα, και εύχομαι να μην χρειαστούν ουσιαστικά ποτε.\nΈρχονται και οι Hellfire (AGM-114L ) μαζί τους; :beg:\nΑν είχαμε στείλει και λεφτά για -L, θα ερχόντουσαν…\nεχουμε ηδη αρκετα μεγάλο αποθεμα… Καλυπτονται ανετα οι αναγκες των Kiowa (εκτος και αν κανεις εχει την εντυπωση οτι θα προλάβουν να κάνουν πολλες εξόδους, οποτε και δεν μας φτάνουν)\nΟυτε εναν -L δεν εχουμε\nΈχουμε ακούσει κατά καιρούς διάφορα για το αν υπάρχουν πιλότοι και τεχνικοί για την αξιοποίηση αυτών των μέσων. Τελικά τι έγινε; πως βρέθηκαν ξαφνικά οι πιλότοι και οι τεχνικοί;\nΕρώτηση: Θα δημιουργηθούν νέο/α τάγμα/τα για τα ελικόπτερα αυτά ή θα ενταχθούν στα υπάρχοντα ΤΕΕΠ;\nΚαι ποιος είπε ότι υπάρχουν πιλότοι και τεχνικοί;\nΣτην ΕΡΤ ακούστηκε ότι την τεχνική υποστήριξη θα αναλάβει αμερικανική εταιρία.\nΕχουμε ακόμα πολύ δρόμο με αυτά τα ελικόπτερα.\nΤο άρθρο λέει ότι υπάρχουν πιλότοι. Εκτός από την σύμβαση που έχει υπογράφει, τεχνικοί του ΕΣ έχουν μεταβεί στις ΗΠΑ για εκπαίδευση.\nΕφόσον υπηρετήσουν στα σύνορα σίγουρα θα αποτελέσουν σημαντική προσθήκη…\nΧρειάζεται ακόμα η προσθήκη ρουκετών λειζερ και γιατί όχι οι Stinger.\nΜετά πρέπει να βάλουμε πλώρη για μεταχειρισμένα 36 Apache D.\nΥ.Γ. πρέπει επίσης να εξετασθεί η αποστολή αριθμού ελικοπτέρων στην Κύπρο.\nΤώρα που θα αρθεί το εμπάργκο, είναι καλή ευκαιρία να αντικατασταθούν όλα τα παλιά ελαφρά ελικόπτερα με OH-58D που θα πληρώσει από την τσέπη της η Κύπρος. Τέρμα το τσάμπα.\nΔεν νομιζω οτι εχει εκπαιδευτει κανενας στα ελικοπτερα ακομα. Ουτε χειριστες ουτε τεχνικοι\nReply to Αεροπορος\nΟ στρατος εχει κάποια 206\nΟποτε υπαρχει καποια υποδομη και γνωση του ελικοπτερου.\n206 και OH-58D καμμία σχέση, τόσο οι χειριστές όσο και οι τεχνικοί χρειάζονται εκπαίδευση εκ νέου…\nΑγαπητή Πτήση, σύστημα αυτοπροστασίας θα έχουν;\nReply to Lupaki\nATAS υπάρχει περίπτωση να αποκτηθούν;\nΕίχε ακουστεί πως θα πουλούσαμε F16 BLOCK 30 και ΟΛΑ τα NH90 στους Αραβες.\nΞέρει κανείς κάτι; Προχωράει ;\nΥπάρχει περίπτωση το σύνολο των F16 Β30 μαζί με τα NH90 να είναι η μαγιά ανταλλαγής με τα Mirage τους ; 😀\nαναφέρεσαι στα 5ρια των ΗΑΕ;\nΝαι σε αυτά αναφέρομαι.\nΕίχε ακουστεί πως υπήρχαν συζητήσεις να δοθούν όλα τα NH-90 μαζί με τα F16 BLOCK 30 σε αυτούς ώστε να ξεστοκάρουμε τα παλαιά F16 και να δώσουμε τα κοστοβόρα NH90.\nΟι σκέψεις μου τότε ήταν πολλές και σκεφτόμουν μήπως πίσω από μια τέτοια ενδεχόμενη συμφωνία υπήρχε και η ανταλλαγή με Mirage 2000-5, ίσως και ανταλλακτικά.\nνομίζω ότι δεν έχει πολλές ελπίδες το σενάριο και όχι γιατί εμείς δεν θέλουμε. Μάλλον αυτοί δεν θέλουν να τα αποχωριστούν.\nΤα NH90 δεν πάνε πουθενά.\nκαλοτάξιδα, αξιόμαχα και αξιόπιστα εύχομαι!!!\nΜε το καλό λοιπόν να πατήσουν Ελληνικό έδαφος και να πετάξουν στον ελεύθερο καταγάλανο ουρανό μας!\nΊσως το πιο ωραίο νέο εδώ και μήνες. Να κεραστεί ουζάκι Πλωμαρίου στο πλήρωμα.\nΕλπίζω να υπάρχουν πληρώματα και τεχνικοί εκπαιδευμένοι, όπως λέτε, ώστε να είναι το συντομότερο δυνατό αξιοποιήσιμα.\nΤώρα χρειάζεται κατάρτιση επιχειρησιακών σχεδίων κτλ κτλ κτλ.\nΈχει Περάσει Το Στενό της Εύβοιας και ανεβαίνει…… Μια Βδομάδα για να φορτώσει, να ξεφορτωσει;\nΕπιτέλους και κατι ευχάριστο…\nΣτην σωστή κατεύθυνση η προμήθεια αυτή..το εδαφικό ανάγλυφο αλλα και τα εκατοντάδες μικρά νησιά ζητούν τέτοιου είδους πτητικά μεσα μάχης και περιπολίας…με δυνατότητα απογείωσης προσγείωσης και απόκρυψης σχεδον παντού το μαχητικό ελικόπτερο πρπει να ειναι απο τις βασικές αιχμές της άμυνας μας…με δεκάδες μονάδες..άριστη αλλα και πρωτοποριακή σε σχέση με τις ανάγκες μας εκπαίδευση με στόχο τα μέγιστα αποτελέσματα..\nΚαλημέρα. περιμένουμε φωτογραφίες από το ξεφόρτωμα…….\nΠΤΗΣΗ - 25 Σεπτεμβρίου, 2020 50\nNikodimos Pavlidis - 26 Σεπτεμβρίου, 2020 1


ΚΥΡΙΟΣ ΙΗΣΟΥΣ ΧΡΙΣΤΟΣ LORD JESUS CHRIST 3: Παῦλος καί Σιλουανός καί Τιμόθεος\nΟ νέος περίπατός μας στον κόσμο της Αγίας Γραφής θα έπρεπε για την ακρίβεια να φέρη τον τίτλο Στοχασμοί πάνω στην δευτέρα αποστολική περιοδεία του Παύλου. Προτιμήσαμε όμως την φράσι Παύλος και Σιλουανός και Τιμόθεος διότι είναι βιβλική, αλλά και διότι αυτή η τριάδα των ονομάτων συνδέεται αποκλειστικά με την εν λόγω περιοδεία.\nΑς αφήσουμε λοιπόν τον νου μας να πετάξη αιώνες πίσω, ας παρακολούθηση αυτό το Ιεραποστολικό ταξείδι και ας του αφιερώση ιερές σκέψεις.\nΚατ αρχήν σημειώνουμε το διάγραμμα: Αντιόχεια - Συρία - Κιλικία -Λυκαονία (Δέρβη, Λύστρα) - Φρυγία - Γαλατία - Τρωάδα - Σαμοθράκη -Νεάπολις (σημερινή Καβάλα) - Φίλιπποι - Θεσσαλονίκη - Βέροια -Αθήναι - Κόρινθος (παρέμεινε ενάμισυ έτος) - Έφεσος - Καισαρεία -Ιεροσόλυμα - Αντιόχεια.\nΧρονολογικά η περιοδεία τοποθετείται στα έτη 49-52 μ.Χ. Σ' αυτόν τον προσδιορισμό βοήθησε και μία μισοκατεστραμμένη επιγραφή που ανακαλύφθηκε στους Δελφούς γραμμένη το 52 μ.Χ. Σ' αυτήν μνημονεύεται ο Γαλλίων, ο ανθύπατος της Αχαΐας, αυτός που με τον τρόπο του βοήθησε τον Παύλο στην Κόρινθο (Πράξ. 18, 14-16).\nΤο πρώτο που στοχαζόμαστε σχετικά με την περιοδεία αυτή του Αποστόλου είναι ότι ο Θεός συμπαρίσταται σε κάθε γνήσιο Ιεραποστολικό έργο. Και το πρώτο σημάδι της βοηθείας του είναι η προσέλευσις συνεργατών. Την πρώτη αποστολική του περιοδεία, ο Απόστολος την ξεκίνησε με τον Βαρνάβα και τον Μάρκο. Αλλά στην δεύτερη ήταν αδύνατο να του συμπαρασταθή ο Βαρνάβας, εξ αιτίας κάποιου προβλήματος σχετικά με τον Μάρκο. Και να που η Πρόνοια του δίνει τον Σιλουανό (ή Σίλα). Μετά από λίγο όταν έφθασαν στα Λύστρα προστίθεται και ο νεαρός Τιμόθεος. Αργότερα στην Τρωάδα εμφανίζεται και ο ιατρός Λουκάς. Τέλος στην Κόρινθο εμφανίζεται μεταξύ άλλων και το ευσεβές ανδρόγυνο Ακύλας και Πρίσκιλλα, που έμελλε να συμπαρασταθή υπερβολικά στο αποστολικό του έργο.\nΈτσι ενώ στην αρχή βρέθηκε μόνος του, χωρισμένος από τον Βαρνάβα και τον Μάρκο, στο τέλος τον βλέπουμε τριγυρισμένο με τόσα εκλεκτά πρόσωπα. Οι εργάτες του Ευαγγελίου ας τα σκέπτωνται αυτά και ας μη δειλιούν όταν κάποτε ξεκινούν χωρίς βοηθούς ένα έργο θεάρεστο. Ο Κύριος θα στείλη ενισχύσεις.\nΟ δεύτερος στοχασμός έχει σχέσι με τα εμπόδια που ξεπροβάλλουν στο αποστολικό έργο. Πολλές φορές οι εχθροί του Ευαγγελίου σχεδιάζουν να καταστρέψουν μία Ιεραποστολική εργασία. Ο Θεός όμως έχει τον τρόπο να αχρηστέψη εκείνος τα σχέδια τους.\nΣτην Κόρινθο οι Εβραίοι δεν ήθελαν να πεισθούν ότι ο Ιησούς ήταν ο προφητευμένος Μεσσίας. Καθώς ο Παύλος αράδιαζε τα αγιογραφικά επιχειρήματα, αυτοί αντέλεγαν με μανία. Εκτρέπονταν ακόμη και σε υβριστικά και βλάσφημα λόγια για το πρόσωπο του Ιησού. Όταν δε έβλεπαν ότι καρποφορούσε το έργο του Αποστόλου, αφού και ο ίδιος ο αρχηγός της εβραϊκής συναγωγής, ο Κρίσπος, ασπάσθηκε τον Χριστιανισμό, σχεδίαζαν να δημιουργήσουν δυσάρεστα επεισόδια στον Απόστολο. Ήταν αποφασισμένοι ακόμη και να τον χτυπήσουν και να τον κακοποιήσουν. Σκέπτονταν να τον σύρουν και στα δικαστήρια. Όλα αυτά τα αντιλήφθηκε ο Παύλος, και σαν άνθρωπος άρχισε να φοβάται. Είχε έντονο τον λογισμό να εγκαταλείψη την Κόρινθο. Άλλωστε είχε πικράν πείραν από την κακία των Εβραίων. Ήδη πριν από ολίγο καιρό στην Θεσσαλονίκη δοκίμασε φοβερό διωγμό και παρ' ολίγον θα θανατωνόταν. Αναγκάσθηκε τότε να εγκαταλείψη την πάλι, νύκτα.\nΣτην Κόρινθο ο αναταραγμένος ψυχικά κόσμος του Αποστόλου γαλήνεψε κατόπιν προσωπικής επεμβάσεως του Κυρίου. Ένα βράδυ, εκεί που προσευχόταν, αντικρύζει τον Χριστό και ακούει τα παρηγορητικά λόγια:\nΜη φοβάσαι. Συνέχισε το κήρυγμα. Μη το σταματήσης. Εγώ θα είμαι μαζί σου. Κανείς δεν θα σου έπιτεθή για να σε κακοποίηση. Συνέχισε το κήρυγμα, διότι έχω πολύ δικό μου λαό σ' αυτήν την πόλι (Πράξ. 18,10).\nΗ θεία Πρόνοια ώρισε την άνοιξι του 52 μ.Χ. να αναλάβη στην Κόρινθο καινούργιος ανθύπατος, ο Γαλλίων, πρόσωπο μορφωμένο, ευγενικό, κατά πάντα σπουδαίο. Ήταν αδελφός του περίφημου φιλοσόφου Σενέκα. Από οικογενειακή καταβολή αποστρεφόταν τους Εβραίους. Γι' αυτό και αντιτάχθηκε στον Ιουδαϊκό φανατισμό κατά του Παύλου. Όταν μανιασμένοι του έφεραν τον Παύλο στο δικαστήριο με την κατηγορία ότι προΐσταται παράνομης και απηγορευμένης θρησκευτικής κινήσεως, ο Γαλλίων ούτε ν' άκούση την απολογία του Αποστόλου θέλησε. Τα λόγια του ήταν ψυχρολουσία για τους Εβραίους: Αν είχε κάνει κάποιο έργο άδικο κακό και πονηρό, θα σάς άκουα. Τώρα όμως πρόκειται για ζήτημα που σχετίζεται με λεπτόλογες διαφορές της θρησκείας σας, και δεν με ενδιαφέρει. Τέτοιες υποθέσεις δεν τις δικάζω (Πράξ. 18,1 5). Τους έδιωξε από το δικαστήριο και δημιουργήθηκε τέτοιο άσχημο κλίμα γι' αυτούς, ώστε οι παρευρισκόμενοι Έλληνες να ξυλοκοπήσουν τον αρχισυνάγωγο Σωσθένη, και μάλιστα υπό τα όμματα του ανθυπάτου.\nΔηλαδή: Ήταν θέλημα Θεού να παραμείνη ο Παύλος δεκαοκτώ μήνες στην πόλι και να δημιουργήση μεγάλη χριστιανική κοινότητα. Έτσι ό,τι εμπόδιο κι αν παρουσιαζόταν είτε από την ψυχική κατάστασι του Παύλου είτε από την συστηματική πολεμική των εχθρών, ο Θεός ήξερε να το παραμερίζη. Αυτές τις πραγματικότητες δεν πρέπει να τις λησμονούν όσοι εκλήθηκαν να εργασθούν στον αμπελώνα του Κυρίου.\nΣ' αυτήν την περιοδεία ο Παύλος σε πολλές πόλεις δεν μπόρεσε να παραμείνη παρά ολίγο χρονικό διάστημα είτε διότι τον κυνηγούσαν οι Εβραίοι είτε οι Ρωμαίοι άρχοντες είτε διότι δεν παρουσιάζονταν γενικώς ευνοϊκές συνθήκες. Έτσι σύντομα εγκατέλειψε τους Φιλίππους αφού οι Ρωμαίοι στρατηγοί τους επίεζαν να απομακρυνθούν από την πόλι: τώρα λοιπόν να βγήτε και να αναχωρήσετε ειρηνικά (Πράξ. 16,36)· και αφού τους έβγαλαν (από την φυλακή) τους παρακαλούσαν να βγουν έξω από την πόλι (Πράξ. 16,39).\nΣτην Θεσσαλονίκη δεν πρόλαβε να κλείση μήνα, γιατί βρέθηκε αντιμέτωπος με το μίσος, την ραδιουργία, την συκοφαντία, την πρόκλησι ταραχών και οχλοκρατικών βιαιοτήτων εκ μέρους των απειθούντων Ιουδαίων. Μάλιστα κατηγορήθηκε και σε πολιτικό επίπεδο, ότι είναι κοινωνικός ανατροπεύς, ότι αντιμάχεται τον θρόνο της Ρώμης και θέλει στην θέσι του Καίσαρος να βάλη δικό του βασιλέα- ούτοι πάντες (οι Απόστολοι) απέναντι των δογμάτων Καίσαρος πράττουσι, βασιλέα έτερον λέγοντες είναι, Ιησούν (Πράξ. 17,7).\nΣτην Βέροια πάλι ελάχιστο χρόνο παρέμεινε, γιατί τον πήραν είδηση οι Εβραίοι ταραξίες και δημαγωγοί της Θεσσαλονίκης και ήρθαν να δημιουργήσουν επεισόδια. Σωστά παρατηρήθηκε: Όπως τα γαυγίσματα των σκύλων συνοδεύουν σ' ένα χωριό τον νυκτερινό οδοιπόρο και ξυπνούν τους σκύλους όλων των γειτονικών χωριών, για να τον καταδιώξουν, έτσι κι εδώ.\nΑργότερα στην Αθήνα ένοιωθε κάτι σαν ασφυξία από την επιβλητική και πληθωρική εμφάνισι των ειδωλολατρικών ναών και γλυπτών, καθώς και από την υπεροψία και χλευαστική διάθεσι των διαφόρων φιλοσόφων και διανοουμένων - ακούσαντες δε ανάστασιν νεκρών οι μεν εχλεύαζον... (Πράξ. ιζ' 32). Γρήγορα την εγκατέλειψε και τράβηξε για την Κόρινθο.\nΑλλά στην Κόρινθο ήρθαν έτσι τα πράγματα ώστε να παραμείνη και να δράση επί μακρό χρονικό διάστημα, όπως έχουμε προαναφέρει. Εκάθισέ τε ενιαυτόν και μήνας εξ διδάσκων εν αυτοίς τον λόγον του Θεού (Πράξ. 18,11).\nΑυτά τα γεγονότα υποκρύπτουν κάποια σπουδαία αλήθεια: Εμπόδια που παρεμβάλλονται από εχθρούς στο έργο των Χριστιανών αποστόλων και Ιεραποστόλων, τελικά εντάσσονται στο σχέδιο της θείας Πρόνοιας. Και οι αντίθετοί τους άθελα εξυπηρετούν το έργο του Θεού.\nΕν προκειμένω επειδή το χωράφι της Κορίνθου θα απέδιδε πολλούς καρπούς, επέτρεψε ο Θεός στους εχθρούς του να εμποδίσουν τον Απόστολο να σπείρη στα χωράφια των Φιλίππων, της Θεσσαλονίκης, της Βέροιας... Τον χρόνο που θα διέθετε σ' αυτούς τους αγρούς, τον αφιέρωσε στην μεγαλούπολι της Κορίνθου. Και τα γεννήματα που απέδωσε ήταν πλουσιώτερα από εκείνα που θα απέδιδαν οι άλλες πόλεις. Λαός εστί μοι πολύς εν τη πόλει ταύτη (Πράξ. 18,10). Λαός πολύς λοιπόν στην Κόρινθο ασπάσθηκε τον Χριστιανισμό.\nΠολύ διδακτικό γεγονός. Χρήσιμο και για τους σημερινούς εργάτες του Ευαγγελίου. Υποθέτουμε ότι σε κάποια ενορία εργάζεται κατά Θεόν ένας ευλαβής κληρικός. Οι αντίθετοι του δημιουργούν προβλήματα. Τελικά οξύνονται υπερβολικά τα πράγματα, και ο Επίσκοπος αναγκάζεται να τον βάλη σε άλλη ενορία. Και εδώ άθελά τους οι εχθροί της Εκκλησίας συνετέλεσαν σε κάτι καλό. Ο εκλεκτός αυτός κληρικός στη νέα του ενορία βρήκε καλό έδαφος και εργάσθηκε και καρποφόρησε άφθονα. Εάν έμενε στην προηγούμενη Εκκλησία, θα χαραμιζόταν. Σ' αυτήν (την προηγούμενη) που είχε πολλούς ανάποδους ανθρώπους, τους χρειαζόταν ένας κληρικός - αν επιτρέπεται να το πούμε - ανάποδος, σύμφωνα με το παροιμιακό, κατά τον λαό και οι άρχοντες.\nΣε κάποιο λόφο με ωραίο δάσος ένας Ιερομόναχος επεχείρησε να φτιάξη Μοναστήρι, οπότε κάποιοι άθεοι, κάποιοι εχθροί της πίστεως ξεσήκωσαν το χωριό δίπλα στο λόφο και αναγκάσθηκε ο άνθρωπος να φύγη. Κατόπιν ανεζήτησε άλλο τόπο όπου και έχτισε το Μοναστήρι του. Αυτή η δεύτερη τοποθεσία ήταν χίλιες φορές καλύτερη από την πρώτη. Αλλά και οι άνθρωποι αυτής της περιοχής ασυγκρίτως καλύτεροι από εκείνους της πρώτης. Κι εδώ η κακία των ανθρώπων δεν εζημίωσε το έργο του Θεού. Τίποτε δεν μπορεί να βλάψη τα θεάρεστα έργα. Κι εκεί που φαίνεται βλάβη μετατρέπεται σε ωφέλεια.\nΤώρα ενθυμούμαι μια σπουδαία φράσι από ομιλία που έγινε σε φοιτητές από σύγχρονο αγιορείτη Ηγούμενο: Πολλές φορές εκεί που οργώνει ο διάβολος σπέρνει ο Θεός. Εννοείται βέβαια ότι ο διάβολος ενεργεί με κακία για το έργο του Θεού, άλλ' ο ευμήχανος Θεός μπορεί να εξάγη από το πικρό γλυκό.\nΌταν οι εχθροί του Παύλου μάζεψαν από την αγορά και τις ταβέρνες της Θεσσαλονίκης εξτρεμιστές και κακοποιούς και ώρμησαν στο σπίτι του Ιάσωνα (εκεί όπου εφιλοξενείτο ο Παύλος) κι όταν ξεσηκώθηκε ο όχλος και φώναζε ότι ο Παύλος συνωμοτεί κατά του Καίσαρος... τότε κάποιες ψυχές εδώ στην Κόρινθο, ο Στεφανάς, ο Φουρτουνάτος, ο Αχαϊκός, ο Ιούστος, ο Σωσθένης, ο Τέρτιος, ο Κούαρτος, ο Ζηνάς που ήταν Ιουδαίος νομοδιδάσκαλος, ο Κρίσπος που ήταν αρχισυνάγωγος, ο Έραστος που ήταν ταμίας της πόλεως, η Χλόη, η κατοπινή διακόνισσα Φοίβη και τόσοι άλλοι έπρεπε να σκιρτούν πνευματικά, διότι ο πικρός σταυρός που δοκίμαζε ο Παύλος στην Θεσσαλονίκη θα ήταν γι αυτούς αιτία χαρμόσυνης αναστάσεως.\nΈχουμε σημειώσει ότι η δευτέρα Αποστολική περιοδεία καλύπτει τα έτη 49-52. Σ' αυτό το χρονικό διάστημα ο μεγάλος Απόστολος με τη βοήθεια του Σιλουανού και του Τιμοθέου σκόρπισε το χριστιανικό μήνυμα στην Ελλάδα και έγινε πνευματικός μας πατέρας. Στα χρόνια αυτά αυτοκράτορας ήταν ο Κλαύδιος, που χωρίς βέβαια να το θέλη ή να το ξέρη προσέφερε κι αυτός κάποια βοήθεια στο έργο του Παύλου.\nΝα ειπούμε δύο λόγια για τον Κλαύδιο. Διαδέχθηκε στον θρόνο τον ανεψιό του Γάιο Καλιγούλα, τον απαίσιο και αισχρό και παρανοϊκό αυτόν τύπο, από την μανία του οποίου είχε γλυτώσει διότι προσεποιείτο τον ηλίθιο. Ήταν ψηλός, ευτραφής με λευκή κόμη και συμπαθητική μορφή, ασθενικός, λίγο τραυλός, με χοντρό γούστο, δειλός και ευαίσθητος. Αγαπούσε την οινοποσία και την χαρτοπαιξία, αλλά και τα βιβλία. Υπήρξε βιβλιοφάγος και ασχολήθηκε με την συγγραφή. Επιδόθηκε στην φιλολογία, στην αρχαιολογία και Ιδιαίτερα στην Ιστοριογραφία. Κατάργησε διάφορα παράλογα μέτρα του προκατόχου του. Κατεσκεύασε σπουδαία έργα κοινής ωφελείας όπως υδραγωγεία, λιμένες, αντιπλημμυρικά, συγκοινωνιακά. Προέβη σε επιτυχείς στρατιωτικές επιχειρήσεις και γενικώς εφάνηκε συνετός και προσέφερε καλές υπηρεσίες στην αυτοκρατορία.\nΣτα χρόνια του Κλαυδίου υπήρχαν στην Ρώμη αρκετοί Εβραίοι. Ανάμεσα τους δημιουργήθηκαν κάποιες ταραχές. Αιτία ήταν κατά τον Σουητώνιο κάποιος Χρήστος (Chrestus). Εννοεί τον Ιησού Χριστό. ΟΙ Χριστιανοί την εποχή αυτή δεν ξεχώριζαν από τους Εβραίους, άλλωστε και αρκετοί Εβραίοι είχαν ασπασθή τον Χριστιανισμό. Οι αναταραχές και διαμάχες γίνονταν για το μεσσιανικό ζήτημα, για το αν δηλαδή ο Ιησούς ήταν ο πραγματικός Χριστός ή όχι. Το πράγμα έλαβε μεγάλη οξύτητα και γι αυτό ο Κλαύδιος το 49 ή το 50 μ.Χ. έβγαλε διάταγμα απελάσεως των Εβραίων από την Ρώμη, χωρίζεσθαι πάντας τους Ιουδαίους από της Ρώμης, όπως το σημειώνουν οι Πράξεις (18,2). Αναγκάσθηκαν τότε να παίρνουν τα πράγματά τους και να κατευθύνωνται σε άλλες πόλεις. Και μερικοί από αυτούς στην Κόρινθο.\nΈνα ζευγάρι, ο Ακύλας και η Πρίσκιλλα κατέφυγαν εκεί, στην μεγάλη πόλι της Πελοποννήσου. Ο Ακύλας καταγόταν από τον Πόντο, ίσως και να γεννήθηκε εκεί. Αργότερα εγκαταστάθηκε στην Ρώμη και εργαζόταν ως σκηνοποιός. Τότε ήταν απαραίτητες ατούς ταξειδιώτες οι σκηνές. Το επάγγελμα είχε πέρασι. Πιθανόν στην Ρώμη γνώρισε την Πρίσκιλλα (ή Πρίσκα) την σύζυγό του. Υπάρχει η άποψις ότι η Πρίσκιλλα ήταν ονομαστή Ρωμαία, από πολύ καλή οίκογένεια, και προσηλυτίσθηκε στον Ιουδαϊσμό, οπότε και παντρεύτηκε τον πλούσιο Εβραίο έμπορο. Θα πρέπει μάλλον και οι δυο τους να είχαν αξιόλογη μόρφωσι, πράγμα που συμπεραίνεται και από διάφορα περιστατικά των Πράξεων. Η Πρίσκιλλα διέθετε πολλές ικανότητες. Ισχυρή προσωπικότητα μπορούσε να φέρη εις πέρας δύσκολα έργα. Σε πολλά σημεία υπερτερούσε από τον σύζυγο της.\nΤο ευλογημένο αυτό ζευγάρι ήταν Χριστιανοί. Όταν ο Παύλος βρέθηκε στην Κόρινθο, είχαν λίγο καιρό που εγκαταστάθηκαν εκεί. Το σπιτικό τους και η δουλειά τους στο κατάστημα της σκηνοποιίας είχαν πάρει το ρυθμό τους. Ο άστεγος Παύλος βρήκε κοντά τους στέγη, καθώς και εργασία, αφού η ειδικότητά του ήταν η κατασκευή σκηνών. Η χαρά του ήταν μεγάλη καθώς διεπίστωσε πως ήταν και Χριστιανοί. Και μάλιστα εκλεκτοί. Και έμελλε να του συμπαρασταθούν στο αποστολικό του έργο, όχι μόνο στην Κόρινθο, αλλά και σ' όλη την μετέπειτα δράσι του. Κάποτε, στην Έφεσο, προέταξαν τα στήθη τους και τον προστάτεψαν με κίνδυνο της ζωής τους- έβαλαν κάτω από μάχαιραν τον τράχηλόν τους (Ρωμ. 16,4). Η Πρίσκιλλα Ιδιαίτερα απέβη μία από τις ηγετικές μορφές του γυναικείου πρωτοχριστιανικού κόσμου. Δεν είναι λίγες οι φορές που το όνομα της προηγείται του Ακύλα (Ασπάσασθε Πρίσκιλλαν και Ακύλαν τους συνεργούς μου - Ρωμ. 16,3).\nΤο σπίτι του Ακύλα αποτελούσε το Ιερόν της Κορινθιακής Εκκλησίας. Εκεί μάλλον θα συγκεντρώνονταν οι Χριστιανοί για την τέλεσι της Θ. Ευχαριστίας. Αργότερα στην Έφεσο είναι βέβαιο ότι στο σπίτι τους ελειτουργοΰντο οι Εφέσιοι, όπως υποδηλώνεται στο Α' Κορινθ. 16,19: Ασπάζονται υμάς εν Κυρίω πολλά Ακύλας και Πρίσκιλλα συν τη κατ' οίκον αυτών εκκλησία, το ίδιο συνέβαινε ακόμη αργότερα στην Ρώμη: Ασπάσασθε Πρίσκιλλαν και Ακύλαν και την κατ οίκον αυτών εκκλησίαν (Ρωμ. 16:3,4). Ο οίκος τους βρισκόταν στον Αβεντίνο λόφο.\nΤι συζητήσεις, τι σκέψεις, τι προσευχές, τι λατρευτικά σκιρτήματα, τι θεϊκές εμπειρίες... ζούσαν οι Χριστιανοί της Κορίνθου στο σπίτι του Ακύλα. Αλλά και στο εργαστήριο τι ευλογημένες ομιλίες και διηγήσεις δεν θα ακούονταν. Ενώ ο αργαλειός ύφαινε το καραβόπανο για τις σκηνές, στο μυαλό του Παύλου σαν σε άλλον αργαλειό υφαίνονται ιερές ιδέες και άγιοι οραματισμοί για το έργο της Εκκλησίας. Οι τεχνίτες και οι επισκέπτες πόσα ζηλευτά ουράνια, πόσα πράγματα δεν μάθαιναν από το στόμα του Παύλου!\nΑναγράφεται στα Πατερικά κείμενα ότι έχουμε στην διάθεσί μας την ευπρεπή φαντασίαν. Ας την αφήσουμε να γυρίση πίσω αιώνες και να παρακολουθή την στενή φιλία και συνεργασία του Αποστόλου με το αγιασμένο αυτό ανδρόγυνο. Τα βράδυα, τι ωραία, ο Παύλος, ο Σιλουανός, ο Τιμόθεος προσκαλούνται στο δείπνο που ετοίμασε η δραστήρια Πρίσκιλλα. Και ενώ τρώνε σκέπτονται κάποιο άλλο δείπνο που τους αναμένει στην Άνω Ιερουσαλήμ.\nΤίποτε όμως άπ' όλα αυτά δεν θα συνέβαιναν, εάν ο Κλαύδιος δεν έδιωχνε τους Εβραίους από την Ρώμη. Η απέλασις έγινε σε τέτοια χρονική στιγμή που ευνόησε τον Απόστολο. Λίγο, πριν εκείνος φθάση στην Κόρινθο, είχαν καταφθάσει ο Ακύλας και η Πρίσκιλλα. Τι θαυμαστά υφάσματα που υφαίνει ο αργαλειός της θείας Πρόνοιας!\nΕτικέτες ΑΓΙΑ ΓΡΑΦΗ, ΒΙΒΛΙΑ, ΘΕΙΑ ΠΡΟΝΟΙΑ, Π. ΔΑΝΙΗΛ ΓΟΥΒΑΛΗΣ\n110. Πάντοτε νά ἔχουμε καλούς λογισμούς γιά τούς ...\n109. Ὁ ἔπαινος κάνει κούφιο τόν ἄνθρωπο καί ἐγωιστ...\n108. Ἀληθινή πρόοδος τῶν παιδιῶν εἶναι ἡ ταπείνωσ...\n«Ἡ ἐξουδένωση προξενεῖ τήν ταπείνωση» Στ΄ μέρος, Ἀ...\nΣάββατο τοῦ Λαζάρου [:Ιω.11,1-45] , Ὁ Ἱερός Χρυσόσ...\nὉ Ἅγιος Ἄνθιμος τῆς Χίου καί τά μπιλιέτα πρός τήν ...


Θ. Μεθενίτης: 'Είχαμε τον έλεγχο σ' όλη τη διάρκεια του αγώνα'\nΚώστας Λαγός 31 Δεκεμβρίου 2018 1 Ιανουαρίου 2019 0675\nΔιαβάστε τις δηλώσεις του προπονητή του Ηρακλή Ψαχνών Θανάση Μεθενίτη, μετά το τέλος του αγώνα κυπέλλου της ομάδας του με τον Απόλλωνα Ερέτριας.\n‘Ήταν ένα πολύ δυνατό παιχνίδι το οποίο διεξήχθη σήμερα στο γήπεδο της Γυμνού. Θεωρώ ότι η ομάδα μου κατάφερε να έχει τον έλεγχο καθόλη τη διάρκεια. Ατυχήσαμε να βρεθούμε πίσω στο σκορ με μια στατική φάση, όπου επιδείξαμε μια αδυναμία στον τρόπο που τη διαχειριστήκαμε. Όμως γρήγορα βρήκαμε πάλι το ρυθμό, μπήκαμε στο παιχνίδι, συνεχίσαμε να απειλούμε, χωρίς βέβαια να δημιουργούμε τις πολλές ευκαιρίες που είχαμε σε προηγούμενα παιχνίδια.\nΚαταφέραμε να ισοφαρίσουμε και να φέρουμε το παιχνίδι στα ίσια και να τελειώσει έτσι με 1-1 η πρώτη σειρά των παιχνιδιών που έχουμε με την ομάδα της Ερέτριας, η οποία είναι αρκετά δυνατή.\nΕίναι δυο ομάδες που και οι δύο θέλουν να περάσουν στον τελικό. Αυτή τη στιγμή με το εκτός έδρας γκολ έχουμε ένα μικρό πλεονέκτημα, αλλά όπως γνωρίζουμε από το πρόσφατο παρελθόν, στη σειρά των αγώνων με το Αυλωνάρι, πρέπει να παρουσιαστούμε εξίσου σοβαροί και πειθαρχημένοι στον αγωνιστικό χώρο για να μπορέσουμε να έχουμε ελπίδες για να βρεθούμε εμείς στον τελικό, κάτι το οποίο το θέλουμε πολύ.\nΣε γενικές γραμμές με αφήνει ικανοποιημένο το αποτέλεσμα και η εικόνα της ομάδας, η οποία δείχνει ότι πατάει καλά. Θέλω να δώσω συγχαρητήρια στα παιδιά.\nΘα ‘θελα να ευχηθώ στους αναγνώστες σας και σε όλο τον αθλητικό κόσμο της Εύβοιας, η καινούργια χρονιά να μας βρει υγιείς, δεν θα πρωτοτυπήσω σ’ αυτό. Αν είμαστε υγιείς και όρθιοι, θεωρώ ότι η ανθρώπινη φύση έχει τη δυνατότητα να καταφέρει τα πάντα, μέσα από δουλειά και επιμονή και προσπάθεια.’


Μεσογειακή σαλάτα - myDiatrofi\nΑλείφουμε τις πίτες με ελαιόλαδο και τις ψήνουμε 10' στο φούρνο στους 200ºC μέχρι να ξεροψηθούν. Τις αφήνουμε να κρυώσουν καλά και τις σπάμε σε κομμάτια.\nΠλένουμε τα λαχανικά και τα στραγγίζουμε πολύ καλά. Τα χοντροκόβουμε σε μπασίνα (μεγάλο μπολ). Κόβουμε τα ντοματίνια στη μέση και τα προσθέτουμε. Κόβουμε το αγγούρι σε φέτες ή σε κύβους. Κόβουμε το κρεμμύδι σε ροδέλες. Τα προσθέτουμε στην μπασίνα. Πασπαλίζουμε με το σουμάκ.\nΣτο μούλτι χτυπάμε όλα τα υλικά για τη σος μέχρι να πυκνώσουν.\nΠεριχύνουμε τη σαλάτα και ανακατεύουμε πολύ καλά. Τη σερβίρουμε σε τέσσερα πιάτα και γαρνίρουμε με τις τραγανές πίτες.\n1 αγγούρι (κομμένο σε ροδέλες)\n2 ραπανάκια κομμένα μισοφέγγαρα\n2 αραβικές πίτες ψημένες για το γαρνίρισμα\n4 κ.σ. χυμό από λεμόνι\nΤο σουμάκ ή σουμάκι είναι ένα ιδιαίτερο ανατολίτικο μπαχαρικό που προέρχεται από την αποξηραμένη σάρκα ενός είδους αγριοκέρασου. Έχει κοκκινωπό χρώμα και ιδιότυπη λεμονίζουσα γεύση, που κολακεύει ιδιαίτερα τα κεμπάπ και όλων των ειδών τα ψητά κρεατικά, ενώ ταιριάζει και σε σάλτσες, σούπες, ντρέσινγκ κ.λπ. Το βρίσκουμε χύμα στα μπαχαράδικα, αλλά και στα ράφια μπαχαρικών στα σουπερ μάρκετ από την εταιρεία Captain's.\nΠοσότητα ανά μερίδα 268 γρ.\nΥδατάνθρακες 31,5 γρ.\nΝάτριο 528 mg\nΠερισσότερα σε αυτή την κατηγορία: « Σαλάτα με σπανάκι και φρέσκα φασολάκια Σαλάτα με κινόα, βότανα και ξηρούς καρπούς »


Λα Κορούνια - Μαγιόρκα: Δολοφονικό τάκλιν στο κεφάλι! - GOSSIP TIME\nΗ Ντεπορτίβο Λα Κορούνια επικράτησε 2-0 της Μαγιόρκα για τα playoffs της Segunda Division και έκανε αποφασιστικό βήμα για την άνοδο στη La Liga. Ωστόσο, η αναμέτρηση επισκιάστηκε από τον σοβαρό τραυματισμό του Άλες Μπερχαντίνιος στη διάρκεια του πρώτου μέρους.\nΣυγκεκριμένα, στο 40ό λεπτό του αγώνα, ο παίκτης της Μαγιόρκα, Πεντράθα βρήκε με τις τάπες στο κεφάλι τον Μπερχαντίνιος, ύστερα από μία διεκδίκηση της μπάλας. Ο 34χρονος μέσος αποχώρησε αιμόφυρτος από τον αγωνιστικό χώρο, ενώ ο Πεντράθα, βλέποντας την εικόνα του συναδέλφου του, δεν άντεξε και έβαλε τα κλάματα, με συμπαίκτες και αντιπάλους να προσπαθούν να τον παρηγορήσουν.\nΩστόσο, τα νέα είναι καλά για τον παίκτη της “Ντέπορ”, καθώς ναι μεν έκανε ράμματα στο πρόσωπο, αλλά δεν έσπασε ούτε τη γνάθο, αλλά ούτε και τα δόντια του. Μάλιστα, σύμφωνα με τα ισπανικά ΜΜΕ, ζήτησε να αγωνιστεί κανονικά στη ρεβάνς που θα λάβει χώρα την Κυριακή (23/06) στο “Iberostar Stadium”.\nPrevious post:Έξυπνη συσκευή μπορεί να προβλέψει την ανακοπή\nNext post:Τι είναι τα κονδυλώματα και πώς αντιμετωπίζονται


Ένα πετρελαιοκίνητο Opel Insignia διάνυσε 2.111 χλμ. με ένα ρεζερβουάρ :: IX Auto\nΈνα πετρελαιοκίνητο Opel Insignia διάνυσε 2.111 χλμ. με ένα ρεζερβουάρ\nΤο Opel Insignia είναι πρωταθλητής οικονομίας στη μεσαία κατηγορία. Οι επίσημες τιμές κατανάλωσης μικτού κύκλου της Opel είναι 3,8-3,9 λίτρα/100 χλμ. (99-104 γραμμ./χλμ. CO2), ανάλογα με τον εξοπλισμό, για το sedan με τον 1.6 diesel κινητήρα των 136 ίππων. Στη Γερμανία το αυτοκίνητο κατατάσσεται στην κατηγορία απόδοσης Α+. Ωστόσο, ένας ανεξάρτητος ειδικός από την Ελβετία, απέδειξε ότι αυτή η κατανάλωση μπορεί να μειωθεί δραστικά στις συνήθεις συνθήκες κυκλοφορίας της Κεντρικής Ευρώπης. Ο κ. Felix Egolf, πρώην πιλότος Airbus, είναι hypermiler, που σημαίνει ότι ανήκει σε μία κοινότητα που προσπαθεί συνεχώς να πετύχει νέες ελάχιστες τιμές κατανάλωσης. Οδηγώντας από τις Άλπεις μέχρι τη Βόρεια Θάλασσα και επιστρέφοντας πάλι στην Ελβετία κατανάλωσε μόνο 3,46 λίτρα/100 χλμ. Συνολικά διάνυσε 2.111 χλμ. με ένα ρεζερβουάρ καυσίμου. Το ταξίδι του κ. Egolf ξεκίνησε στη Λουκέρνη στις 6 Απριλίου (2016). Από εκεί, ταξίδεψε στα κεντρικά γραφεία της Opel στο Rüsselsheim μέσω του Μέλανα Δρυμού.\nΣτο Rüsselsheim, έκανε στάση για να συναντήσει τον αντιπρόεδρο του τμήματος GM Global Propulsion Systems-Europe, κ. Christian Müller. «Ο δείκτης καυσίμου στο Insignia εξακολουθούσε να δείχνει ότι το ρεζερβουάρ ήταν σχεδόν γεμάτο όταν ο Felix Egolf έφτασε στο Rüsselsheim. Κατάφερε να ολοκληρώσει τα πρώτα 429 χλμ. με μέση κατανάλωση μόλις 3,2 λίτρα. Είναι καταπληκτικό το ότι κατάφερε να σπάσει το φράγμα των 2.000 χλμ.», δήλωσε ο κ. Müller. Στη συνέχεια, ο κ. Egolf πέρασε από τις πόλεις Munster, Oldenburg κι έφτασε μέχρι το Cuxhaven στην ακτή της Βόρειας Θάλασσας. Η διαδρομή της επιστροφής του περιείχε Αννόβερο, Kassel, St. Gallen πριν ολοκληρωθεί στη Ζυρίχη στις 8 Απριλίου (2016).\n«Ήθελα να σπάσω το φράγμα των 2.000 χλμ. εδώ και αρκετό καιρό αλλά δεν μπορούσα να βρω αυτοκίνητο για το εγχείρημά μου. Η τέλεια αεροδυναμική του Opel Insignia (cd 0.26 και μικρή μετωπική επιφάνεια) σε συνδυασμό με ελαστικά χαμηλής αντίστασης κύλισης Eco Contact 5, συνέβαλαν σε αυτό το επίτευγμα. Το hypermiling tour με το Opel Insignia δείχνει επίσης ότι οποιοσδήποτε υιοθετεί ένα προβλέψιμο στιλ οδήγησης, μπορεί εύκολα να πετύχει ίδιες ή και καλύτερες από τις επίσημες τιμές κατανάλωσης. Οποιοσδήποτε μπορεί να γίνει hypermiler», είπε ο κ. Egolf. Στο δρόμο για το Cuxhaven, ο κ. Egolf εκτίμησε τα προτερήματα του Opel Insignia, κυρίως στην άνεση που προσέφερε σαν ένα sedan τουρισμού. Ο κινητήρας ήταν εντυπωσιακός με μέγιστη ροπή 320 Nm -διαθέσιμη από χαμηλά κι επομένως στην οικονομική ζώνη στροφών μεταξύ 2.000-2.250 σ.α.λ.- εξαιρετικά πολιτισμένη λειτουργία και πλούσια ισχύ.\nΆφθονα αποθέματα ισχύος και ροπής, χαμηλές εκπομπές ρύπων και χαμηλή κατανάλωση, σε συνδυασμό με εξαιρετικά αθόρυβη και πολιτισμένη λειτουργία, είναι η ταυτότητα του Insignia 1.6 CDTi ecoFLEX με 136 ίππους. Η εντυπωσιακή μέγιστη ροπή των 320 Nm αποδίδεται στις 2.000-2.250 σ.α.λ. Η ναυαρχίδα της Opel διαθέτει επίσης μία ευρεία γκάμα εξοπλισμού τεχνολογίας, ασφάλειας και άνεσης, όπως υπερσύγχρονα συστήματα υποστήριξης βασισμένα σε ραντάρ και κάμερες. Περιλαμβάνονται τα πάντα, από Adaptive Cruise Control, μέχρι Side Blind Zone Alert (Προειδοποίηση Πλαϊνού Τυφλού Σημείου) και Forward Collision Assist (Σύστημα Αναγνώρισης Επικείμενης Σύγκρουσης).\nΕπιπλέον, τα premium καθίσματα που είναι πιστοποιημένα από το AGR -το Γερμανικό οργανισμό ειδικών για υγιή πλάτη Aktion Gesunder Rücken e.V.- προσφέρουν εξαιρετική άνεση και πολυάριθμες δυνατότητες ρύθμισης, όπως υποστήριξη οσφυϊκής χώρας τεσσάρων κατευθύνσεων. Η διαδικτυακή υπηρεσία προσωπικής υποστήριξης Opel OnStar, διασφαλίζει επίσης ότι το Insignia είναι πλήρως συνδεδεμένο και μπορεί να προσφέρει ένα γρήγορο Wi-Fi Hotspot για μέχρι 7 κινητές συσκευές.\n(Το θέμα αυτό αναρτήθηκε την 14/04/2016, 03:52 μμ.)


Ο Θανάσης Κουτσιανάς καλλιεργεί ρίγανη, μια ασυνήθιστη καλλιέργεια για τα πεδινά που του αποφέρει κέρδος, απεγκλωβίζοντάς τον από τις ασύμφορες πλέον παραδοσιακές καλλιέργειες\nΑν τα προηγούμενα χρόνια απευθυνόμενος κανείς σ’ έναν Τρικαλινό ή Φαρκαδόνιο αγρότη τον παρότρυνε να απομακρυνθεί από τις παραδοσιακές καλλιέργειες, εκείνες του βαμβακιού, του καλαμποκιού, των σιτηρών και των λοιπών προϊόντων και να καλλιεργήσει στη γη του κάτι το διαφορετικό, κάτι το εναλλακτικό, ίσως θα γελούσε και θα απαντούσε καταφατικά «όχι».\nΊσως να τον δικαιολογούσαμε κι εμείς, αν λάβουμε υπόψη το γεγονός ότι η τιμή του βαμβακιού την δεκαετία του ΄90, άγγιξε και ξεπερνούσε τις 300 δραχμές το κιλό, κάτι που συνεχίστηκε και τα πρώτα χρόνια νέας χιλιετηρίδας, αφήνοντας ένα ιδιαίτερα υψηλό κέρδος στις τσέπες των παραγωγών.\nΟι καλές εποχές για τα παραδοσιακά, καλλιεργήσιμα προϊόντα τόσο στα Τρίκαλα, όσο και στη Φαρκαδόνα δεν διήρκησαν για πολύ. Οι τιμές των παραδοσιακών, αγροτικών προϊόντων κατρακύλησαν στην κυριολεξία, όπου σε συνδυασμό με το αυξημένο κόστος παραγωγής, τις ζημιές που προέκυπταν από φυσικά φαινόμενα, ασθένειες και έντομα (επέλαση για μια τετραετία πράσινου σκουληκιού) δεν άφησαν κέρδος στους αγρότες, αντιθέτως σε πολλές των περιπτώσεων χρέη και άγχος.\nΚι αν η εν λόγω κατάσταση άφηνε απροβλημάτιστη μερίδα μεσήλικων ή προς τη σύνταξη αγροτών που δεν μπορούσαν να απομακρυνθούν από τις παραδοσιακές καλλιέργειες, εντούτοις η νέα γενιά αγροτών σκέφτηκε, προβληματίστηκε, ενημερώθηκε και αποφάσισε να στραφεί σε εναλλακτικές καλλιέργειες.\nΚαλλιέργειες συμφέρουσες για τους ίδιους που θα τους βοηθούσαν να βγάλουν κέρδος και να τους κάνουν ανταγωνιστικούς.\nΣ’ αυτό συνέβαλε και το Επιμελητήριο Τρικάλων το οποίο μέσα από ενημερωτικές εκδηλώσεις βοήθησε τον αγροτικό κόσμο, ώστε να κατανοήσει την αξία της δεντροκαλλιέργειας, των αρωματικών φυτών, της ανθοκομίας και των οπωροκηπευτικών μέσω των θερμοκηπιακών εγκαταστάσεων.\n«Πρόκειται για δυναμικές καλλιέργειες που θα βοηθήσουν αρκετά τον αγροτικό κόσμο και δη τους νέους. Φυσικά οι αγρότες μας, θα πρέπει να οργανωθούν και μέσα από τις ομάδες παραγωγών που θα συστήσουν, να στραφούν στις διεθνείς αγορές», σημείωσε ο κ. Βασίλης Γιαγιάκος, πρόεδρος του Επιμελητηρίου Τρικάλων.\nΡίγανη στο κάμπο;\nΚι όμως ναι, τη ρίγανη δεν την συναντάμε μονάχα στα βουνά, πλέον τη βρίσκουμε και στο κάμπο. Ένας νέος, ηλικιακά αγρότης, ο Θανάσης Κουτσιανάς από το Ζάρκο της Φαρκαδόνας αποφάσισε να κάνει το πείραμα,να κάνει την ιδέα πράξη και να στραφεί στην καλλιέργεια μικρής αρχικά έκτασης ρίγανης. Αποφάσισε να διαθέσει το χωράφι του, όχι για βαμβάκι και καλαμπόκι ή σιτηρά, αλλά να καλλιεργήσει αρωματικά φυτά.\n«Η απόφαση για να στραφώ έστω και στην καλλιέργεια αρωματικών φυτών, σε πρώτο στάδιο μικρής έκτασης, ήταν κάτι το δύσκολο. Δικαιολογημένα θα ισχυριζόταν κανείς, καθώς στο χωριό μου οι κλασικές καλλιέργειες καταλαμβάνουν το 99%. Μετά τις δυσμενείς εξελίξεις στον αγροτικό τομέα και τα παραδοσιακά την περιοχή προϊόντα αποφάσισα να δοκιμάσω την καλλιέργεια και μέχρι στιγμής αισθάνομαι δικαιωμένος με την απόφασή μου», δήλωσε μιλώντας στο «ΚΡΗΝΗ LIVE» ο κ. Κουτσιανάς.\nΑλήθεια η συγκεκριμένη καλλιέργεια της ρίγανης είναι απαιτητική; Η απάντηση έρχεται δια στόματος του νέου παραγωγού.\n«Δεν θεωρώ ότι η συγκεκριμένη καλλιέργεια είναι ιδιαίτερα δύσκολη και απαιτητική. Απλά χρειάζεται χέρια για το κόψιμο και μετέπειτα για την φροντίδα της ξήρανσης. Η συγκεκριμένη καλλιέργεια μου προσφέρει ικανοποίηση μιας και δεν έρχομαι αντιμέτωπος με φάρμακα, όπως με το βαμβάκι και το καλαμπόκι. Στηρίζεται σε βιολογικές μεθόδους, κάτι που διακρίνεται και από το άρωμα της», συμπλήρωσε ο κ. Κουτσιανάς.\nΦυσικά η τελευταία ερώτηση αφορούσε τη διάθεση του προϊόντος. Που διατίθεται το προϊόν;\n«Αρχικά σε πρώτη φάση όπου η παραγωγή ήταν μικρή αφού η καλλιέργεια ήταν νεόφυτη η διάθεση γινόταν στην τοπική αγορά της Φαρκαδόνας.\nΠλέον έχω έρθει σε επαφές με εργοστιακές μονάδες και επαγγελματίες που ενδιαφέρονται να αγοράσουν μεγάλη ποσότητα του προϊόντος. Γενικά είμαι ικανοποιημένος και παροτρύνω τους νέους συναδέλφους μου να στραφούν σε εναλλακτικές καλλιέργειες, όπως τα αρωματικά φυτά μιας και αποτελούν το μέλλον στην ενασχόλησή τους με τη γεωργία», καταλήγει ο κ. Κουτσιανάς.\nΤέλος να υπογραμμιστεί ότι σε όλο το νομό οι καλλιεργούμενες εκτάσεις με ρίγανη, μέντα, λεβάντα, τσάι, χαμομήλι, αγγίζουν σύμφωνα με τον πρόεδρο του Επιμελητηρίου Τρικάλων τα 1.000 στρέμματα.


Ν/Σ Υπ.Δ.Α.: ΟΛΕΣ οι αλλαγές σε δημόσιο και δημοσίους υπαλλήλους -\nHome Εργασία-Ασφάλιση Τα Νέα των Δήμων Ν/Σ Υπ.Δ.Α.: ΟΛΕΣ οι αλλαγές σε δημόσιο και δημοσίους υπαλλήλους\nΣτη Διαρκή Επιτροπή Δημόσιας Διοίκησης, Δημόσιας Τάξης και Δικαιοσύνης της Βουλής ξεκινά, σήμερα, η συζήτηση του Σχεδίου Νόμου του Υπουργείου Διοικητικής Ανασυγκρότησης «Ενδυνάμωση του ΑΣΕΠ, Ενίσχυση και Αναβάθμιση της Δημόσιας Διοίκησης και άλλες διατάξεις».\nΤΑ ΒΑΣΙΚΑ ΣΗΜΕΙΑ ΤΟΥ ΣΧΕΔΙΟΥ ΝΟΜΟΥ\n- Πλήρης εναρμόνιση με τον δημοσιονομικό κύκλο (μεσοπρόθεσμο πρόγραμμα και ετήσιος προϋπολογισμός)\n- Στρατηγική αποτύπωση των αναγκών των φορέων της δημόσιας διοίκησης με ιεράρχηση των προτεραιοτήτων τους στο πλαίσιο της Ολοκληρωμένης Αναπτυξιακής και Κοινωνικής Στρατηγικής.\n- Διασύνδεση με τις διαρθρωτικές αλλαγές στο σύστημα διαχείρισης του ανθρώπινου δυναμικού του δημοσίου, όπως το ενιαίο σύστημα κινητικότητας, η κατάρτιση των περιγραμμάτων θέσης και η λειτουργία του ψηφιακού οργανογράμματος.\n1. Πολυετής προγραμματισμός προσλήψεων τακτικού προσωπικού.\n3. Υλοποίηση προσλήψεων από το Α.Σ.Ε.Π.- Προγραμματισμός, απλοποίηση και επιτάχυνση των διαδικασιών.\n3. Συμπληρώνεται το σύστημα προσλήψεων στο δημόσιο τομέα\n4. Προβλέπεται ειδική αποζημίωση των υπαλλήλων της Γραμματείας του Α.Σ.Ε.Π.\n5. Αποδοχές Προέδρου, Αντιπροέδρων και μελών του Ανωτάτου Συμβουλίου Επιλογής Προσωπικού\n1. Συγκρότηση Γνωμοδοτικού Συμβουλίου για τη Διοικητική Ανασυγκρότηση στο Υπουργείο Διοικητικής Ανασυγκρότησης.\n2. Προβλέπεται η σύσταση στο Υπουργείο Διοικητικής Ανασυγκρότησης Ειδικής Γραμματείας για την Υποστήριξη Δράσεων Διοικητικής Ανασυγκρότησης και Παρατηρητηρίου Δημόσιας Διοίκησης. Η στελέχωση προβλέπεται με αποσπάσεις και μετατάξεις υπαλλήλων με υψηλά τυπικά προσόντα και εγγυήσεις διαφάνειας και αξιοκρατίας.\n3. Παρατηρητήριο Δημόσιας Διοίκησης\n4. Προβλέπεται η οργάνωση υπηρεσίας Τεχνικής Υποστήριξης των φορέων της Δημόσιας Διοίκησης για την εφαρμογή των διοικητικών μεταρρυθμίσεων και την αναβάθμιση της διοικητικής λειτουργίας τους.\n1. Προβλέπεται αυτεπάγγελτος έλεγχος του κωλύματος διορισμού ή πρόσληψης μέσω του Μητρώου Ανθρώπινου Δυναμικού Ελληνικού Δημοσίου (Απογραφή) που τηρείται στο Υπουργείο Διοικητικής Ανασυγκρότησης.\n2. Γονικές Άδειες\n3. Θέματα Σπουδών και Επιμόρφωσης\n6. ΕΔΕ – Πειθαρχική διαδικασία\n7. Ενιαίο Σύστημα Κινητικότητας (ΕΣΚ)\n1. Τρίτεκνες Οικογένειες\n2. Α.Μ.Ε.Α. – Διατάξεις για άτομα με Κώφωση ή Βαρηκοΐα\nΝ/Σ Υπ.Δ.Α.: ΟΛΕΣ οι αλλαγές σε δημόσιο και δημοσίους υπαλλήλους Reviewed by πρΟΤΑση on Ιανουαρίου 18, 2019 Rating: 5


Kosvoice | Η Φωνή της Κω | Ο Μαγικός Κόσμος του παιδικού βιβλίου: Ξεφυλλίζοντας (Ο Πάρις και η ωραία Ελένη )\nΟ Μαγικός Κόσμος του παιδικού βιβλίου: Ξεφυλλίζοντας (Ο Πάρις και η ωραία Ελένη )\nΑνανεώθηκε 16:20 Τετάρτη, 16 Μαϊ 2018 0\tΞεφυλλίζοντας\tΔιαβάστηκε 927 φορές\nΕικονογράφος: Θάνος Τσίλης\nΌταν ο Πάρις συνάντησε την Ωραία Ελένη, οι καρδιές τους χτύπησαν δυνατά. Τόσο δυνατά που θα μπορούσε κανείς να μπερδέψει τον ήχο τους με τύμπανα πολέμου. Γιατί μπορεί ο έρωτάς τους να ήταν αγνός όμως αφορμή για τη γέννησή του στάθηκε το χρυσό μήλο της Έριδος και μια τέτοια θεά, η θεά της διχόνοιας και της ζηλιάς, μόνο έχθρα και πόλεμο θα μπορούσε να γεννήσει. Έτσι όταν ο Πάρις έκλεψε την Ελένη και έφυγαν μακριά, ξεκίνησε ένας μεγάλος και καταστροφικός πόλεμος που απασχόλησε θεούς και ανθρώπους για πολλά, πάρα πολλά χρόνια. Αυτή είναι η αρχή και η γέννηση του Τρωικού πολέμου. Βλέπετε το χρυσό μήλο της Έριδος που κρυφά εκείνη «φύτεψε» για να διχάσει τους θεούς, έπιασε ρίζα, άπλωσε κλαδιά και σκόρπισε τους πικρούς καρπούς του πολέμου στις καρδιές των ανθρώπων.\nΣε αυτήν την τόσο όμορφη έκδοση που ανήκει στη σειρά «Γνωρίζω τη μυθολογία» τα παιδιά μαθαίνουν για την ιστορία του Πάρι και της Ωραίας Ελένης. Εξαιρετικό κείμενο, χωρίς περιττές αναφορές που θα κούραζαν ενδεχομένως τους μικρούς αναγνώστες, και με έναν τρόπο αφηγηματικό που κερδίζει ακόμα και τους μεγάλους. Η εναλλαγή στο κείμενο από πεζό σε έμμετρο κάνει την ανάγνωση ακόμα πιο διασκεδαστική. Οι διάλογοι προσδίδουν έντονη θεατρικότητα. Σε αυτό συμβάλλει και η υπέροχη εικονογράφηση. Οι μορφές είναι εκφραστικές και οι εικόνες ελκυστικές και ολοζώντανες!\nΈνας απολαυστικός τρόπος να γνωρίσουν τα παιδιά τη μοναδική μυθολογία μας, να έρθουν σε επαφή μαζί της και να την αφομοιώσουν ευχάριστα όπως ένα παραμύθι, πριν καν ξεκινήσουν να την διδάσκονται στο σχολείο. Στην ίδια σειρά κυκλοφορούν επίσης και «Οι 12 θεοί του Ολύμπου», «Οι άθλοι του Ηρακλή», «Ο Ιάσονας και η Αργοναυτική εκστρατεία», «Οι άθλοι του Θησέα» και «Δαίδαλος και Ίκαρος». Γνωρίστε τη μυθολογία μας λοιπόν, την ωραιότερη των παραμυθιών!


Στιγμές: Ύμνος στην εποχή της κλεμμένης υπεραξίας.\nΎμνος στην εποχή της κλεμμένης υπεραξίας.\n[Τζιτζιφιές 25.10.2016 08.17]\nΤότε για μια κουζίνα μάτωνες. Θα ‘τανε για μια ζωή. Τώρα – εξαιρετική η σύλληψη των αρμοδίων! – μονάχα την καμινάδα αφήσανε μες στο σχολείο να ‘ναι που, οι πιο τυχεροί, φτιάχνονται τα εμπορευματοκιβώτια να μετράνε με τη βραχύβια σαβούρα της καπιταλιστικής λαϊκής δημοκρατίας του κομουνιστικού κόμματος της Κίνας.\nΑναρτήθηκε από Γιώργος Πρίμπας στις 29.10.16


ΗΛΙΑΚΟΣ ΦΑΝΟΣ ΠΕΡΙΒΛΕΠΤΟΣ - Tsoumakis.gr\n> Ναυτιλιακά>Φανοί>ΗΛΙΑΚΟΣ ΦΑΝΟΣ ΠΕΡΙΒΛΕΠΤΟΣ\nΦανός περίβλεπτος υψηλής ορατότητας, με φως που αναβοσβήνει και τροφοδοτείται από την ηλιακή ενέργεια. Κατάλληλος για τη σήμανση του σκάφους σας κατά τη διάρκεια της νύχτας. Κατασκευασμένος από πολυκαρβονικό και ABS πλαστικό, με κέλυφος αντικραδασμικό και αδιάβροχο. Λειτουργεί ακόμη και σε βροχερή μέρα. Αυτόματη ενεργοποίηση ή και μέσω διακόπτη. Τοποθετείται στη βάση inox κωδ. 00679-32.\nΗΛΙΑΚΟ ΦΑΝΑΡΑΚΙ Γ...\nΦΑΝΑΡΑΚΙ ΝΑΥΣΙΠΛΟΙΑΣ ΜΠΑΤΑΡΙΑΣ EMERGENCY - ΠΡΑΣΙΝΟ\nΦΑΝΑΡΑΚΙ ΝΑΥΣΙΠΛΟΙΑΣ ΜΠΑΤΑΡΙΑΣ EMERGENCY - ΚΟΚΚΙΝΟ\nΦΑΝΑΡΑΚΙ ΝΑΥΣΙΠΛΟΙΑΣ ΜΠΑΤΑΡΙΑΣ EMERGENCY - ΛΕΥΚΟ


Βροχές και καταιγίδες, τοπικά ισχυρές σε όλη τη χώρα - Ενυπόγραφα\nΕΝΥΠΟΓΡΑΦΑ, Τρίτη 10 Δεκεμβρίου 2019 - 9:04 0 3 min read\nΣτη Μακεδονία νεφώσεις με τοπικές βροχές που από το μεσημέρι θα ενταθούν και θα εκδηλωθούν σποραδικές καταιγίδες τοπικά ισχυρές. Στη Θράκη αυξημένες νεφώσεις με τοπικές βροχές από το βράδυ. Χιόνια από το βράδυ στα ορεινά της δυτικής Μακεδονίας.\nΝεφώσεις με τοπικά ισχυρές βροχές και καταιγίδες και εξασθένηση από τις νυχτερινές ώρες. Το βράδυ χιόνια θα πέσουν στα ορεινά της Ηπείρου. Ανεμοι: Νότιοι νοτιοανατολικοί 4 με 5 μποφόρ. Από τις βραδινές ώρες στα βόρεια θα στραφούν σε ανατολικούς βορειοανατολικούς με την ίδια ένταση και στα νότια σε νοτιοδυτικούς 5 με 6 μποφόρ. Θερμοκρασία: Από 09 έως 17 βαθμούς Κελσίου. Στην Ήπειρο θα είναι 4 με 6 βαθμούς χαμηλότερη.\nΝεφώσεις με τοπικά ισχυρές βροχές και καταιγίδες αρχικά στα νότια και βαθμιαία και στα υπόλοιπα. Την νύχτα χιόνια θα πέσουν στα ορεινά της Θεσσαλίας και της Κεντρικής Στερεάς. Ανεμοι: Νότιοι νοτιοανατολικοί 4 με 5, βαθμιαία 6 με 7 μποφόρ και από το βράδυ στις Σποράδες 8 μποφόρ. Θερμοκρασία: Από 09 έως 16 βαθμούς Κελσίου. Στα βόρεια 3 με 4 βαθμούς χαμηλότερη.\nΝεφώσεις με βροχές και καταιγίδες κατά τόπους ισχυρές αρχικά στα δυτικά και βαθμιαία και στα υπόλοιπα. Ανεμοι: Νοτιοανατολικοί 4 με 6 και βαθμιαία τοπικά 7 μποφόρ. Θερμοκρασία: Από 12 έως 19 βαθμούς Κελσίου.\nΝεφώσεις που γρήγορα θα αυξηθούν και θα εκδηλωθούν από το μεσημέρι τοπικές βροχές και καταιγίδες, τη νύχτα τοπικά ισχυρές. Ανεμοι: Νοτιοανατολικοί 4 με 5 μποφόρ, βαθμιαία 6 με 7 μποφόρ και τη νύχτα τοπικά 8 μποφόρ. Θερμοκρασία: Από 10 έως 18 βαθμούς Κελσίου. Στα βόρεια 2 με 3 βαθμούς χαμηλότερη.\nΝεφώσεις με βροχές και σποραδικές καταιγίδες τοπικά ισχυρές από τις προμεσημβρινές ώρες. Ανεμοι: Νοτιοανατολικοί 4 με 5 μποφόρ και βαθμιαία 6 με 7 μποφόρ. Θερμοκρασία: Από 10 έως 16 βαθμούς Κελσίου.\nΝεφώσεις με τοπικές βροχές που από μεσημέρι θα ενταθούν και θα εκδηλωθούν καταιγίδες κατά τόπους ισχυρές. Ανεμοι: Νοτιοανατολικοί 4 με 5 μποφόρ και από το απόγευμα ανατολικοί 6 με 7 μποφόρ. Θερμοκρασία: Από 07 έως 12 βαθμούς Κελσίου.


Τα «φυσικά κρασιά» - Taste and Hospitality\nαπο Taste and Hospitality 03/09/2021 03/09/2021 0\nΑπό το χώρο της Οινολογίας, δύο προσωπικότητες έχουν ασχοληθεί σε βάθος με τις μη παρεμβατικές μεθόδους οινοποίησης: ο Μαξ Λεγκλίζ (Max Léglise) και ιδιαίτερα ο Ζυλ Σοβέ (Jules Chauvet). Στην Ελλάδα έχουν αρχίσει να γίνονται βήματα προς αυτήν την κατεύθυνση και ορισμένοι έλληνες οινοπαραγωγοί παράγουν ήδη «φυσικά κρασιά». Πρόκειται για οινοπαραγωγούς που εφαρμόζουν βιολογική ή βιοδυναμική αμπελουργία, ενώ τα κρασιά τους προέρχονται σε πολλές περιπτώσεις, από αυτόριζα, απρόσβλητα από φυλλοξήρα, γηραιά κλήματα, που σε συνδυασμό με την ελάχιστη οινολογική παρέμβαση προικίζονται με μοναδικό χαρακτήρα.\nΠαράλληλα, έχουν αρχίσει να συμμετέχουν σε διάφορα ευρωπαϊκά σαλόνια «φυσικών κρασιών», με εξαιρετική μάλιστα επιτυχία. Επίσης, γνωστοί ευρωπαίοι οινογράφοι έχουν αναφερθεί επανειλημμένως σε αυτά, με άκρως επαινετικά σχόλια, ενώ σχετικές κάβες και εστιατόρια τα προτείνουν στην γκάμα των κρασιών τους.\nΣως ταχίνι με λεμόνι για φαλάφελ και σαλάτες\nΟ Μακάριος στην White Horse Inn pub…της Αμμοχώστου που τάχα λειτουργεί ακόμη! (ΦΩΤΟΣ)\nΟι καλοί τρόποι δεν πρέπει να πηγαίνουν ποτέ διακοπές! Το σαβουάρ βιβρ της παραλίας\nΝικολέτα Χρήστου 18/05/2022 18/05/2022


Νέα περίπτωση «Κωσταλέξι» στον Βόλο με παιδί τεσσάρων ετών | Έθνος\nΝέα περίπτωση «Κωσταλέξι» στον Βόλο με παιδί τεσσάρων ετών\nΕΛΛΑΔΑ 28.11.2018 22:34\nΤελευταία Ενημέρωση 28.11.2018 22:59\nΤις συνθήκες κάτω από τις οποίες ζει ένα παιδάκι μόλις τεσσάρων ετών στη Μαγνησία διερευνούν οι εισαγγελικές Αρχές\nΚατεπείγουσα έρευνα έχει παραγγελθεί για την περίπτωση ενός παιδιού, μόλις τεσσάρων ετών, στη Μαγνησία. Το τετράχρονο, που ούτε καν μιλά, φέρεται να ζει σε ένα ακατάλληλο οικογενειακό περιβάλλον αλλά και σε άθλιες συνθήκες διαβίωσης.\nΤο περιστατικό, σύμφωνα με την εφημερίδα «Ταχυδρόμος» έχει φτάσει στις εισαγγελικές Αρχές έπειτα από ανώνυμη καταγγελία. Αμέσως, κινήθηκαν οι διαδικασίες για την προστασία του.\n«Η σανίδα σωτηρίας»\nΆνθρωπος που γνωρίζει την τραγωδία που εξελίσσεται επί χρόνια στο σπίτι-ερείπιο, φαίνεται να έλυσε τη σιωπή του, σύμφωνα με το δημοσίευμα, και να αποτέλεσε τη «σανίδα σωτηρίας» για το παιδί, που φέρεται να ζει παραμελημένο σε ένα εντελώς ακατάλληλο οικογενειακό περιβάλλον.\nΗ καταγγελία του ανθρώπου δεν αφήνει περιθώρια εφησυχασμού σε κανέναν. Οι εισαγγελικές Αρχές έχουν διατάξει έρευνα, προκειμένου να διαπιστωθεί η βασιμότητα των καταγγελλόμενων και να κινηθούν οι διαδικασίες εξασφάλισης ενός υγιούς περιβάλλοντος για να μεγαλώσει το παιδί.\nΟι πληροφορίες του «Ταχυδρόμου» κάνουν λόγο για ένα παιδί που μολονότι έχει φθάσει στην ηλικία των τεσσάρων ετών και παρόλο που πηγαίνει σε παιδικό σταθμό, ακόμη δεν μιλά. Η συμπεριφορά του είναι επιθετική και βίαιη, ενώ η μόνη φροντίδα που δέχεται είναι από προσωπικό του παιδικού σταθμού που φροντίζει να του κάνει ένα μπάνιο και μέσω του παιδιάτρου που συνεργάζεται με τον σταθμό φαίνεται να έχει κάνει τα απαιτούμενα εμβόλια.\nΤο τεσσάρων ετών παιδί ζει παραμελημένο από τους δύο γονείς του, τον παππού του και τον νεαρής ηλικίας θείο του σε ένα σπίτι-ερείπιο. Πληροφορίες της εφημερίδας κάνουν λόγο για βεβαρημένο ιατρικό ιστορικό της οικογένειας τόσο από την πλευρά της μητέρας όσο και από την πλευρά του πατέρα, που φέρονται να πάσχουν από κάποιας μορφής ψυχικό νόσημα και που είναι και οι δύο άνεργοι χωρίς πόρους για να ζήσουν.\nΗ Εκκλησία φαίνεται να εξασφαλίζει επί σειρά ετών ένα πιάτο φαγητό στην οικογένεια που ζει σε τραγικές συνθήκες. Το σπίτι που καλείται να στεγάσει τα πέντε μέλη ανάμεσα στα οποία και το τετράχρονο είναι σχεδόν γκρεμισμένο.\nΤμήματα της οροφής του έχουν καταρρεύσει, τα κουφώματα και η πόρτα έχουν φαγωθεί με αποτέλεσμα να περνά μέσα από αυτά κρύο, νερό από την βροχή ακόμη και χώμα όταν φυσά. Μοναδικός χώρος στον οποίο μπορεί να καθίσει η οικογένεια μαζί με το τετράχρονο είναι ένα δωματιάκι με ένα μονό κρεβάτι και μία παλιά πολυθρόνα. Αυτή η πολυθρόνα φαίνεται να είναι το παιδικό… κρεβατάκι για το παιδί που το «μοιράζεται» με γάτες που τρυπώνουν στο σπίτι - ερείπιο.\nΟι ίδιες πληροφορίες αναφέρουν ότι ούτε μπάνιο, ούτε καν τουαλέτα δεν υπάρχει στο σπίτι της οικογένειας που ζει σε πρωτόγνωρες συνθήκες. Γι' αυτό και οι εισαγγελικές Αρχές έχουν ζητήσει να διεξαχθεί έρευνα.


Αρχική σελίδαΟι επωνυμίες μαςAMWAY HOME\nΠανίσχυρο πράσινο για πιο ασφαλή καθαριότητα\nΜε μακρά κληρονομιά επιδόσεων και δύναμης, τα προϊόντα μας αντιμετωπίζουν τις πιο δύσκολες προκλήσεις οικιακής καθαριότητας. Καμία άλλη εταιρεία δεν έχει την ίδια φήμη με τη δική μας για σταθερή και αξιόπιστη απόδοση.\nΗ τεχνολογία BIOQUEST FORMULA είναι αυτή που κάνει τα προϊόντα της σειράς AMWAY HOME να ξεχωρίζουν από τα αντίστοιχά τους και συνεπώς συνιστά τη βασική παράμετρο διαφοροποίησής τους. Η τεχνολογία αυτή χρησιμοποιεί δραστικά συστατικά φυσικής προέλευσης για εξαιρετικό καθαριστικό αποτέλεσμα χωρίς να βλάπτει το περιβάλλον. Παρέχει ισχυρή καθαριστική απόδοση και έχει συγκεντρωμένη, βιοδιασπώμενη σύνθεση και δερματολογικά ελεγμένη.*\nΒΙΟΔΙΑΣΠΩΜΕΝΗ ΣΥΝΘΕΣΗ - Κάθε προϊόν που ισχυρίζεται ότι είναι βιοδιασπώμενο πρέπει να έχει την ικανότητα να αποσυντίθεται φυσικά, δηλ. χωρίς να ρυπαίνει το περιβάλλον. Οι φόρμουλες των προϊόντων της σειράς AMWAY HOME είναι πλήρως βιοδιασπώμενες.\nΣΥΜΠΥΚΝΩΜΕΝΗ ΣΥΝΘΕΣΗ -Όλες οι συνθέσεις των προϊόντων AMWAY HOME είναι ιδιαίτερα αποτελεσματικές και περιέχουν υψηλότερο ποσοστό δραστικών συστατικών, παρά πληρωτικά υλικά ή νερό, καθώς κύρια επιδίωξή μας ήταν πάντοτε να παρέχουμε στους πελάτες μας κάτι παραπάνω από την εξαιρετική σχέση ποιότητας-τιμής.\nΔΕΡΜΑΤΟΛΟΓΙΚΑ ΕΛΕΓΜΕΝΟ* - Όλες οι συνθέσεις της σειράς AMWAY HOME έχουν ελεγχθεί από κορυφαίους δερματολόγους προκειμένου να διασφαλιστεί ότι είναι ασφαλή και φιλικά με το δέρμα και ότι δεν προκαλούν αλλεργίες ή ερεθισμούς. Με το SA8™ Baby Συμπυκνωμένο Απορρυπαντικό Ρούχων σε Σκόνη για Μωρουδιακά έχουμε προχωρήσει ένα βήμα παραπέρα, αναθέτοντας σε κορυφαίους παιδιάτρους τον έλεγχο της σύνθεσης του προϊόντος, προκειμένου να διασφαλιστεί η ασφάλειά του για το ευαίσθητο παιδικό δέρμα.\nΕδώ και περισσότερο από 50 χρόνια, αναπτύσσουμε άριστης ποιότητας καθαριστικά προϊόντα οικιακής χρήσης με σεβασμό προς το περιβάλλον. Η νέα σειρά προϊόντων μας είναι εγγυημένα ασφαλής όταν χρησιμοποιούνται σύμφωνα με τις οδηγίες και χωρίς να βλάπτουν το περιβάλλον, ενώ παρέχουν υψηλή απόδοση και έχουμε ανεξάρτητες πιστοποιήσεις που το αποδεικνύουν.\nΟ Χάρτης Βιώσιμου Καθαρισμού της AISE - η AISE (Διεθνής Ένωση για τα Σαπούνια, τα Απορρυπαντικά και τα Προϊόντα Συντήρησης) είναι ο επίσημος εκπρόσωπος του κλάδου των προϊόντων οικιακής φροντίδας στην Ευρώπη. Η A.I.S.E πιστοποίησε ότι τα προϊόντα μας πληρούν τα περιβαλλοντικά, κοινωνικά και οικονομικά πρότυπα. Ως ο επίσημος ευρωπαϊκός εκπρόσωπος της βιομηχανίας οικιακής φροντίδας, η έγκρισή του αποτελεί κορυφαία αναγνώριση της σκληρής δουλειάς μας που έχει ως στόχο την ανάπτυξη υψηλής απόδοσης καθαριστικών προϊόντων με θετικό αντίκτυπο για τον κόσμο.\nSafer Choice (Ασφαλέστερη Επιλογή) - Έχουμε επίσης συμμετάσχει στο πρόγραμμα Safer Choice της Υπηρεσίας Προστασίας του Περιβάλλοντος (EPA) των Η.Π.Α. Αυτό σημαίνει ότι μπορούμε πρόσθετα να επικολλούμε το λογότυπο του Safer Choice στα προϊόντα μας που ανήκουν στο οικολογικό φάσμα για την υγεία και το περιβάλλον. Η αναγνώριση EPA/Safer Choice (EPA: Οργανισμός Προστασίας Περιβάλλοντος των ΗΠΑ και Safer Choice Aσφαλέστερη Επιλογή – Ηνωμένο Βασίλειο) δεν συνιστά έγκριση του συγκεκριμένου προϊόντος. Η ετικέτα Safer Choice επισημαίνει ότι η σύνθεση του προϊόντος, όπως η Amway το έχει εκπροσωπήσει στην EPA, περιέχει συστατικά με πιο θετικά χαρακτηριστικά για την ανθρώπινη υγεία και το περιβάλλον από τα συμβατικά προϊόντα του ίδιου τύπου. Οι EPA/Safer Choice βασίζονται αποκλειστικά στην Amway, την ακεραιότητα και την καλή της πίστη, για τις πληροφορίες σχετικά με τη σύνθεση, τα συστατικά και τα χαρακτηριστικά του προϊόντος. Οι EPA/Safer Choice δεν έχουν προσδιορίσει ανεξάρτητα, δηλαδή, μέσω χημικής ανάλυσης, τα συστατικά της σύνθεσης του προϊόντος, ούτε έχουν αξιολογήσει τις αξιώσεις της Amway που δεν αφορούν στα συστατικά. Οι EPA/Safer Choice παρέχουν αξιολόγηση μόνο ως προς τα χαρακτηριστικά του προϊόντος σχετικά με την υγεία των ανθρώπων και το περιβάλλον, όπως ορίζονται στο Πρότυπο Safer Choice και με βάση τις διαθέσιμες πληροφορίες και την επιστημονική κατανόηση.\nΕγκεκριμένα προϊόντα από το πρόγραμμα Safer Choice:\nSA8™ Λευκαντικό για όλα τα Υφάσματα\nSA8™ Λευκαντικό για όλα τα Υφάσματα (1kg)\nSA8™ TRI-ZYME™ Απορρυπαντικό Πρόπλυσης & Ενισχυτικό Πλύσης\nL.O.C.™ Καθαριστικό Πολλαπλών Χρήσεων\nL.O.C.™ Καθαριστικό Μπάνιου\nL.O.C.™ Καθαριστικό Γυάλινων Επιφανειών\nL.O.C.™ Καθαριστικό Κουζίνας\nL.O.C.™ Καθαριστικό Λεκάνης Τουαλέτας\nL.O.C.™ Απαλό Προϊόν Καθαρισμού\nDISH DROPS™ Συμπυκνωμένο Υγρό Απορρυπαντικό για τα Πιάτα\nDISH DROPS™ Απορρυπαντικό Πλυντηρίου Πιάτων σε Σκόνη\nSA8™ Delicate Συμπυκνωμένο Υγρό Απορρυπαντικό Ρούχων για Ευαίσθητα\nΣυλλογή προϊόντων AMWAY HOME\nAMWAY HOME Πλύσιμο ρούχων\nΣκληρά με τη βρωμιά, απαλά με την επιδερμίδα και ευαίσθητα προς το περιβάλλον. Τα απορρυπαντικά ρούχων SA8 περιλαμβάνουν πανίσχυρα απορρυπαντικά, μαλακτικά ρούχων, προϊόντα πρόπλυσης και καθαριστικά λεκέδων για πλύσιμο ρούχων τόσο στο χέρι όσο και στο πλυντήριο.\nAMWAY HOME Καθαρισμός επιφανειών\nΜε ενεργά φυσικά συστατικά από φυσικές πηγές. Τα καθαριστικά οικιακής χρήσης L.O.C. περιέχουν συστατικά φυσικής προέλευσης για πολλαπλές χρήσεις και ειδικές εργασίες στο σπίτι.\nAMWAY HOME Πλύσιμο πιάτων\nΣυμπυκνωμένα καθαριστικά πιάτων που καταπολεμούν τα λίπη. Τα προϊόντα για πιάτα DISH DROPS δρουν απευθείας στη βρωμιά χαρίζοντας σε ποτήρια, τηγάνια, πιάτα και μαχαιροπίρουνα απαστράπτουσα καθαριότητα.\nΒοηθητικά / Ειδικά Προϊόντα\nΟρισμένες εργασίες καθαρισμού απαιτούν ειδικές λύσεις και για αυτές έχουμε δημιουργήσει μία σειρά βοηθητικών προϊόντων καθαρισμού που έχουν ίδια αποτελεσματικότητα με τα υπόλοιπα προϊόντα της σειράς AMWAY HOME.\nΑυτά τα βοηθητικά προϊόντα καθαρισμού είναι σχεδιασμένα για να δρουν βαθιά στα μαγειρικά λίπη και τα υπολείμματα σε εστίες, να καθαρίζουν εργαλεία ή έπιπλα εξωτερικού χώρου, γυάλινες επιφάνειες ομοιόμορφα, να φρεσκάρουν τα χαλιά και τις ταπετσαρίες των επίπλων σας και να γυαλίζουν και να προστατεύουν τις ξύλινες επιφάνειες.\nΑγοράστε τώρα βοηθητικά / ειδικά προϊόντα